Aleksić: Godinu dana premijerkinih lažnih obećanja poljoprivrednicima\nBeta 6. jula 2018. 15:25\nPrvi potpredsednik Narodne stranke Miroslav Aleksić ocenio je danas da su poljoprivrednici od Vlade Srbije, koja je u četvrtak obeležila godinu dana rada, posle svake elementarne nepogode dobijali sažaljenje a posle svakog problema još jedno lažno obećanje.\nU saopštenju, Aleksić je rekao da je Vlada Ane Brnabić vlada kontinuiteta u odnosu na sve naprednjačke vlade u poslednjih šest godina i da se nastavlja praksa da su ministri „lutke na povocu“ koji daju lažna, čak i bizarna obećanja.\n„U svom ekspozeu, Ana Brnabić je, na iznenadjenje svih, govorila o digitalizaciji poljoprivrede. U svetu to podrazumeva ulaganje u institute, u nove tehnologije, traktore bez vozača, dronove, pametne staklenike… Takva digitalizacija se nije desila, ali se desila digitalizacija po meri naprednjačke vlasti, a to znači da država poljoprivrednicima nameće sve više poreza i prireza koje oni mogu da plate preko interneta“, kaže Aleksić.\nOn je dodao da će više od dva miliona ljudi koji u Srbiji žive od poljoprivrede, prvu godinu rada ove vlade zapamtiti po praznim džepovima, neisplaćenim kreditima, zakasnelim subvencijama, protestima na koje država odgovara kordonima policije, štetama od grada i poplava i potpunom odsustvu podrške države.\n„Ako se nastavi ovakva pogubna politika vlasti, poljoprivreda će biti trajno devastirana. Srpski poljoprivrednici neće moći da konkurišu poljoprivrednicima drugih zemalja koje shvataju značaj proizvodnje hrane zbog čega daleko više ulažu i daleko više pažnje posvećuju ovoj privrednoj grani“, naveo je Aleksić


Prve maline doneli na otkup: Cena 350 dinara, a evo kako plaćaju sezonce - Biznis Telegraf.rs - mediji.net\nPrve maline doneli na otkup: Cena 350 dinara, a evo kako plaćaju sezonce - Biznis Telegraf.rs\nBerači se plaćaju 250 dinara po satu i sa troškovima prevoza i hrane od svakog ubranog kilograma malina za dnevnicu radnika na njivi se plaća 100 dinara. U proseku, sa hektara, može da se ubere 3,5 tona slatkih crvenih plodova\nU Mačvi i Pocerini je počela berba maline, a prve količine "crvenog zlata" danas je po ceni od 350 dinara za kilogram otkupila jedna hladnjača iz Pančeva na otkupnom mestu u Bogatiću.\nPrve i najskuplje maline sorte "Vilamet" sazrele su na njivama proizvođača koji imaju veće površine, oko...\nmalinePreko 200 vesti\nsezonciPročitajte još na ovu temu\nsezonski radniciPročitajte još na ovu temu\nmačvaViše od 100 tekstova\nmalinaPročitajte još na ovu temu\nOtkupna cena maline u Mačvi od danas je 390 dinara po kilogramu, pa malinari zadovoljno trljaju dlanove. Hladnjačari iz Pančeva su, podsetimo, na otkupnom mestu u Bogatiću prve maline plaćali 350 dinara, prošle sedmice su cenu podigli za 10, a od danas za još 30 dinara.Druga hladnjača na svom...\nCena maline danas neverovatna, srpski malinari zadovoljni posle nekoliko posnih godina: "Svanulo je" - Biznis Telegraf.rs\nMačva iz Šapca je ispala iz Superlige, ali će i pored toga ovog leta odraditi istorijski transfer.\nPOLIO, PA ZAPALIO BENZINOM KOMŠIJU - KRIVICU ŽELEO DA SVALI NA DETE! Uhapšen muškarac u Mačvi\nPolicija iz Bogatića je pronašla Z.D. (58) iz sela Dublja, u Mačvi, koji je osumnjičen da je polio, pa zapalio benzinom šezdesetdvogodišnjeg komšiju A.R, saopštio je Zoran Obradović, viši javni tužilac Višeg javnog tužilaštva u Šapcu.Za Z.D. je odmah određeno policijsko zadržavanje, koje može da...\nMaline su crveno zlato - Napravite tri poslastice koje čuvaju zdravlje i lepotu /Recepti/\nOsim što uspešno skidaju povišenu temperaturu, ove sićušne, sočne i mirisne voćkice podstiču znojenje, čiste žuč, pospešuju izbacivanje peska iz bubrega, jačaju imunitet i srce, normalizuju krvnu sliku, a u narodu su poznate i kao crveno zlato


Obama šalje poruku preko Youtubea\nObama šalje poruku preko Youtubea – Personal magazin\nDok je predsednikov govor o stanju nacije putem televizije pratilo najmanje gledalaca u poslednjih 15 godina, Obama je rešio da se mladjoj publici obrati preko medija koji su njima relevantni…\nDok je predsednikov govor o stanju nacije putem televizije pratilo najmanje gledalaca u poslednjih 15 godina, Obama je rešio da se mladjoj publici obrati preko medija koji su njima relevantni – u ovom slučaju Ju Tjuba.\nIzveštaji o TV gledanosti pokazuju da je govor predsednika Obame o stanju nacije privukao najmanji broj gledalaca u poslednjih 15 godina. Zvaničnici Bele kuće su to i očekivali i zato je predsednik izabrao jedan netradicionalni način da prenese svoju poruku. U četvrtak je pozvao troje neobičnih gostiju, koji spadaju u grupu takozvanih “umetnika sa Ju Tjuba” da dodju u Belu kuću, i odgovarao je na njihova pitanja o nizu tema – od cene fakulteta u Severnoj Koreji do politike prema Kubi.\nJedna od pozvanih umetnica sa Interneta bila je Glozel Grin. Ju Tjub snimak iz 2012. na kome se ona guši od cimeta imao je 42 miliona gledalaca. To je oko 10 miliona ljudi više nego što je gledalo govor predsednika Obame o stanju nacije na televiziji.\nPodaci o gledanosti pokazuju da je ovogodišnji govor imao najmanju publiku u proteklih 15 godina, što znači da do mnogih nije stigla predsednikova poruka o ekonomiji koja pomaže srednjoj klasi, bar ne putem televizije.\nMladi Amerikanci se danas više oslanjaju na internet i društvene medije u dobijanju informacija, tako da je predsednik Obama odlučio da im se obrati preko You Tube-a.\nGlozel Grin je poznata po luckastim i šokantnim video snimcima na Ju Tjubu, kao što je jedan gde leži u kadi punoj mleka i pahuljica, koji je imao milione gledalaca.\nU četvrtak, ona je bila jedna od troje umetnika sa Ju Tjuba koja je dobila priliku da sedne i razgovara sa predsednikom Obamom. Nije izneverila svoju reputaciju kada je predsednika pitala za zaokret u američkoj politici prema Kubi i njegovom približavanju kubanskoj vladi na čijem čelu je Raul Kastro a decenijama je bio njegov brat Fidel. Posle jedne ocene na račun Fidela Kastra u kojoj je upotrebila nepristojnu reč, pitala je:\n“Pokušavam da shvatim kako opravdavate saradnju sa porodicom Kastro?”\nMesto održavanja intervjua, a prema nekima, i kršenje pravila lepog ponašanja, označavaju raskid sa tradicijom. Medjutim, predsedniku Obami ovakvi intervjui daju priliku da zaobidje tradicionalne medije.\n“Meni se ovo dopada jer sve više postoji publika koju ne zanimaju tradicionalni informativni programi ili tipične debate. Zato ja cenim mogućnost da doprem do vaše publike, i nadam se, objasnim im da je to što mi radimo ovde u Vašingtonu, da je to što radi vlada – zaista važno.”\nNiko u Beloj kući ne očekuje da će njegovi govori o ekonomskom položaju srednje klase imati toliko gledalaca kao ovaj video na Ju Tjubu. Medjutim, cilj predsednika Obame je da mu poruka dosegne što je više gledalaca moguće, gde god da se oni nalaze.\nObama šalje poruku preko Youtubea was last modified: January 28th, 2015 by Redakcija\nMasterCard najavljuje novu mogućnost za evropske startap kompanije\nHakeri srušili Fejsbuk i Instagram


Hag, 30. septembar 2013.\nViše od 550 posetilaca prošlo je kroz vrata Međunarodnog suda 29. septembra 2013. u sklopu šestog godišnjeg ‘Međunarodnog dana’ koji je organizovala Opština Hag.\nPredsednik Međunarodnog suda, sudija Theodor Meron otvorio je ovu manifestaciju. “MKSJ danas s velikim zadovoljstvom, u sklopu Haškog međunarodnog dana, nastavlja s politikom otvorenih vrata na mnogo višem nivou, i pozivamo vas u naš sud da vidite čime se mi ovde bavimo, da postavljate pitanja o našem radu i da naučite ponešto o svemu što smo postigli u poslednjih 20 godina,” rekao je Meron okupljenoj publici.\nPosetiocima se ukazala retka prilika da posete jednu od sudnica Međunarodnog suda, gde su im vodiči bili osoblje suda. Posetioci su imali priliku da sede u stolicama sudija i na mestima gde sede zastupnici tužilaštva i odbrane i da čuju prezentacije osoblja MKSJ o tome kako se odvija rad u sudnicama Međunarodnog suda.\nPosebnu pažnju tokom dana privuklo je vreme posvećeno pitanjima i odgovorima, tokom kojeg je 100 posetilaca postavljalo pitanja Alphonsu Oriju, predsedavajućem sudiji na suđenju Ratku Mladiću.\nOsim toga, prikazana je izložba kojom je obeleženo 20 godina rada MKSJ, kao i izbor crteža dece iz Bosne i Hercegovine. Zvaničnici MKSJ bili su tokom dana na raspolaganju da se sastanu s posetiocima, odgovaraju na njihova pitanja i predstave rad i dostignuća Međunarodnog suda.\nMKSJ je dobrodošlicu posetiocima izrazio i na svom štandu na Međunarodnom sajmu koji je istog dana održan u hotelu Bel Air. Ovaj sajam je međunarodnim organizacijama i nevladinim organizacijama sa sedištem u Hagu pružio priliku da se predstave pred više od hiljadu posetilaca i odgovore na njihova pitanja.


Krmpotić: Možemo da iznenadimo Partizan (VIDEO) - Domaći fudbal, Fudbal, Top News\nAleksandar Milosavljević 20.09.2013., 15:03\nInostrani klubovi su već rezervisali svoja mesta u ložama stadiona u Humskoj. Veliko interesovanje je za meč OFK Beograda na stadionu Partizana, te i ovom prilikom konferenciji za medije je prisustvovao veliki broj predstavnika „sedme sile“, a na pitanja su odgovarali šef stručnog štaba Zlatko Krmpotić i kapiten OFK Beograda Nikola Vasiljević.\n„Gostujemo ekipi koja je poslednjih šest godina pokazala da je najbolja u zemlji. Sastav je takav da opasnost može da preti sa svih pozicija, stranci su im se odlično uklopili, a tu su i mladi i talentovani igrači koji su ponikli u njihovoj omladinskoj školi. Međutim, imamo i mi naših aduta i sigurno da možemo da ih iznenadimo. Što da ne, idemo sa namerom da napravimo pozitivan rezultat i pored znanja da se Partizanu ne preti, mi imamo jak motiv da odigramo dobro.“ – istakao je šef stručnog štaba OFK Beograda Zlatko Krmpotić.\nSa trenerom se složio i kapiten Vasiljević.\n„Ne pretimo Partizanu, slažem se sa šefom, ali hoćemo da se pokažemo javnosti u pravom svetlu, hoćemo da odigramo dobro, uradimo pravu stvar i da se vratimo na Staru Karaburmu sa većim bodovnim saldom. Poznajemo se vrlo dobro sa igračima domaće ekipe, ali moraju i oni da znaju da i mi imamo svoje adute.“ – reči su Nikole Vasiljevića.\nFK PartizanNikola VasiljevićOFK BeogradZlatko Krmpotić\nPrethodna vest Meč protiv Sevilje biti ili ne biti za Đukića\nSledeća vest Košarkaši posetili izložbu posvećenu SFR Jugoslaviji\nMeč protiv Sevilje biti ili ne biti za Đukića\nKošarkaši posetili izložbu posvećenu SFR Jugoslaviji


24.08.2017 u 21:41\nU Evropu po svaku cenu\nZa razliku od prethodnih godina, situacija na migrantskoj ruti je mirna i stabilna, a veći priliv migranata ne očekuje se u narednom periodu, podaci su Komesarijata za izbeglice. U 18 prihvatnih centara trenutno boravi 4.137 izbeglih muškaraca, žena i dece, a mesta ima za oko 6.000 ljudi. Najveći broj njih, čak 68 odsto, u našu zemlju je stigao iz Avganistana, a znatno je manji broj onih iz Iraka (10 odsto), Pakistana (9 odsto), Irana (3,9 odsto) i Sirije (3,8 odsto).\nCivilna obuka i za žene na selu\nMinistar odbrane Aleksandar Vulin ovih dana nekoliko puta je pokrenuo pitanje obuke stanovništva iz oblasti civilne zaštite i prve pomoći. Tu temu, za koju ne postoji konkretan predlog kako bi se obuka sprovela, pokrenuo pukovnik u penziji Miodrag Savić, nekadašnji šef civilne zaštite Srbije. On je napomenuo da bi obuka trebalo da obuhvati i žene na selu, koje su veoma značajne.\n22.06.2017 u 17:31\nIzveštaj o tragediji u Lipovici dostavljen tužilaštvu\nPovodom smrti deteta obolelog od autizma, koje je, u petak 16. juna, palo sa krova stacionara Zavoda za psihofiziološke poremećaje i patologiju govora „Dr Cvetko Brajović”, inspektori Ministarstva zdravlja utvrdili su da nije bilo propusta zdravstvenih radnika u ovoj ustanovi. U skladu sa važećim procedurama, kako tvrde nadležni, postupilo je i osoblje Odeljenja neurohirurgije Urgentnog centra, na kojem je nesrećni dečak preminuo u nedelju uveče. „Izvršen je uvid u raspoloživu medicinsku dokumentaciju koja je otvorena na ime deteta I. P. (2012) iz Ivanjice. Inspektori su izvršili nadzor objekta, hodnika i soba za pacijente. Tom prilikom utvrđeno je da je dete u ovu ustanovu primljeno sa majkom, kao pratiocem, poslednji put sedmog juna. To je urađeno u skladu sa\n09.06.2017 u 21:33\nZavršeni razgovori o Alojziju Stepincu\nZavršetkom dvodnevnog sastanka u Podgorici stavljena je tačka na radna zasedanja mešovite komisije SPC i Hrvatske biskupske konferencije koja razmatra ulogu nadbiskupa Alojzija Stepinca pre, za vreme i posle Drugog svetskog rata. Članovi komisije sastaće se još jednom u Rimu, 12. i 13. jula, kada će sumirati dosadašnji rad. Usaglašeni zaključci, ako ih bude bilo, poslužiće papi Franji u donošenju odluke o proglašenju Alojzija Stepinca za sveca.\n02.06.2017 u 21:30\nU sredu počinje peta runda razgovora o Stepincu\nPeto u nizu zasedanja Mešovite pravoslavno-katoličke komisije, koja razmatra istorijsku ulogu kardinala Alojzija Stepinca, biće održano 7. i 8. juna u Podgorici. Okvirna tema je odnos poratne, komunističke vlasti prema Stepincu i sudski proces koji je protiv njega vođen. Domaćin podgoričke sesije biće mitropolit crnogorsko-primorski Amfilohije, jedan od stalnih članova komisije.\nU Skadar na Nišavi vlada šalje četvoricu inženjera\nKlinički centar u Nišu biće završen do kraja godine, najavljuje za „Politiku” Marko Blagojević, direktor Kancelarije za upravljanje javnim ulaganjima. Na osnovu izveštaja inženjera, koji su prošlu nedelju proveli u Nišu, Blagojević optimistički najavljuje da je pomenuti rok „komforan” i da će prvi pacijenti u novu zgradu klinike možda biti primljeni i ranije. Da bi se ovaj plan ostvario, od ponedeljka se četvoročlani tim inženjera iz Beograda seli u Niš. – Predvodiće ih Radisav Belaćević, najbolji čovek kojeg je vlada mogla da angažuje za ovaj zadatak, koji iza sebe ima 35 godina radnog iskustva. On je na čelu novoformirane radne grupe koja će nadgledati projekat – otkriva Blagojević.\n17.05.2017 u 21:51\nSrbija jedina zemlja u Evropi koja nema zakon o arhivu\nDa li je naučna kritika dovoljno zastupljena u srpskoj istoriografiji, kako moderne tehnologije utiču na prikupljanje istorijske građe, koliki je uticaj političkih i društvenih elita na pisanje istorije, samo su neke od tema o kojima su raspravljali istraživači istorijske nauke na jučerašnjem skupu koji je organizovao Institut za noviju istoriju Srbije, u Privrednoj komori Srbije. Dr Miroslav Perišić upozorio je da je Srbija jedina zemlja u Evropi koja nema zakon o arhivu što, kako je rekao, istraživačima značajno otežava posao.\nSabor SPC bira trojicu vladika\nRedovno zasedanje Svetog arhijerejskog sabora SPC počinje u ponedeljak 15. maja 2017. godine u Patrijaršijskom dvoru u Beogradu. Kako saznaje „Politika”, u planu je da budu donete odluke o imenovanju mitropolita dabro-bosanske mitropolije i arhijereja niške i mileševske eparhiji, u kojima je vladičanski tron upražnjen.


Denver ELEKTRICNI TROTINET SCO-80110 cena, cene Srbija, prodaja Beograd Novi Sad Niš\nDenver ELEKTRICNI TROTINET SCO-80110 cene\nEPonuda nije internet prodavnica već Vam omogućava da brzo i lako nađete Denver ELEKTRICNI TROTINET SCO-80110 po najjeftinijoj ceni. Naš cilj je da kupci budu što bolje informisani o ponudi Denver ELEKTRICNI TROTINET SCO-80110 na tržištu Srbije. Vrlo lako nalazite željeni proizvod za kategoriju Električni trotineti cene, ne morate da lutate od sajta do sajta za Denver Električni trotineti, sve Vam je na jednom mestu. Naši operateri svakodnevno ažuriraju cene ali je potrebno da proverite cenu i dostupnost za Denver ELEKTRICNI TROTINET SCO-80110 sa PRODAVCEM. EPonuda ne može da garantuje potpunu tačnost specifikacije i slika za Denver ELEKTRICNI TROTINET SCO-80110. Pre kupovine, podatke za Denver ELEKTRICNI TROTINET SCO-80110 proverite na sajtu PROIZVOĐAČA.


FAIR III za mlade – OSVIT\nUdruženje Romkinja Osvit, u partnerstvu sa Udruženjem Romkinja Nada, od maja 2019. godine realizuje tridesetomesečni projekat „FAIR III ZA MLADE“ nastao u okviru programa „Za aktivnu inkluziju i prava romkinja na zapadnom Balkanu – FAIR III“ koji sprovodi CARE International Balkans, uz finansijsku podršku Austrijske razvojne agencije i Češke Republike.\nCiljna grupa: 200 mladih srednjoškolaca/ki i profesora\n1. Sastanci sa školskom Upravom i direktorima škola oko dobijanja saglasnosti za rad sa mladima u navedenim školama.\n2. Obuka 20 vršnjačkih edukatora – trenera za rad sa mladima. Angažovaćemo akreditovanu organizaciju Centar E8 iz Beograda, za edukaciju 20 vršnjačkih edukatora po programu Y .\n3. Vršnjačke radionice u navedenim školama (ukupno 18 radionica)\n4. Obuka 20 profesora, predstavnika stručnih službi uključenih srednjih škola i lidera po akreditovanom programu Centra E8 za Y program po LSE priručniku.\n5. Organizcija 6 javnih događaja, dva godišnje (sportske utakmice, pisanje stensila na javnom prostoru, izrada stripa, filma, muzičko scenskog performansa po izboru mladih na teme zdravih stilova života i panel diskusija) upoznajemo širu javnost sa ciljevima projekta, povećavamo vidljivost i utičemo na pozitivne promene stavova čitave zajednice.\n6. Organizacijom Reginalne konferencije ( 10 mladih + 2 osobe iz organizacije) i kampa za mlade ( 10 mladih), razmenjujemo iskustva i pozitivne primere prakse na regionalnom nivou.\nVršnjačkom edukacijom o zdravim stilovima života, nenasilju, rodnoj ravnopravnosti i zdravlju, najlakše možemo uticate na pozitivno formiranje mlade ličnosti i rešavanje aktuelnih problema mladih. Šest osnovnih i srednjih škola iz Niša i Aleksinca uključene su u realizaciju projekta: OŠ „Vuk Karadžić“ Niš, OŠ „Ivan Goran Kovačić“ Niška Banja, OŠ „Radoje Domanović“ Niš, Škola Mode i Lepote Niš, Poljoprivredna škola „Šumatovac“ Aleksinac i Gimnazija „Svetozar Marković“ Niš, kao i grupa mladih iz romske zajednice.\nProjekat je u toku, do sada su sprovedene sve planirane aktivnosti.


Gest za svaku pohvalu: Banjalučanin pronašao i VRATIO torbicu s 2.200 KM\n01.02.2018. 10:50 > 10:51\nGest Vladimira Grahovca (29) iz Banjaluke zaslužuje pohvalu svih nas - mušku torbicu sa pozamašnom svotom novca, koju je pronašao, nije zadržao za sebe.\nNezavisne saznaju da je taj pošteni mladić torbicu, u kojoj su, uz oko 2.200 maraka, bili i bankovna kartica i dokumenta, uočio u Bulevaru vojvode Stepe Stepanovića.\nTe stvari je potom predao policiji, koja je utvrdila da pripadaju jednom Banjalučaninu.\nMarija Markanović, portparol PU Banjaluka, potvrdila je za Nezavisne da je policija pronašla vlasnika, te mu vratila izgubljenu torbicu sa novcem i dokumentima.\n"UVEDENE MERE U RS EFIKASNE" Svetska zdravstvena organizacija o tri moguća scenarija u Srpskoj u borbi sa korona virusom\nKineski jezik, kultura ali i način života građana u ovoj dalekoj zemlji je potpuno drugačija od svega s čim se svakodnevno susrećemo, što je bio mamac za brojne srednjoškolce da se upoznaju s nepoznatim, ali i da pokušaju i dobrim delom savladaju ovaj jezik.


Poraz „orlića“ od veoma dobre Portugalije – Sport ONLINE\n17/06/2017 Radio Sport Reprezentativni fudbal 0\nSrbija izgubila od Portugalije – Nije bilo specijalno loše – ali svakako nije bilo ni blizu dovoljno dobro, jer su mladi fudbaleri Srbije (selekcija koja je mešavina omladinskih šampiona Evrope iz Litvanije i šampiona sveta za igrače do 20 godina sa Novog Zelanda) izgubili na početku kontinentalnog turnira u Poljskoj od selekcije Portugalije. Jedini pogodak na meču postigao je fudbaler Pari Sen Žermena Gonsalo Gedeš.\nUtakmica se nije pošteno ni otvorila, njeni obrasci i namere dva tima još uvek neotkriveni (igrao se peti minut), a Portugalija je uspela da uzdrma naš tim – a i da uzdrma stativu. Veliki problem svih selekcija Srbije, uopšte našeg fudbala, jeste ignorisanje važnosti borbe za drugu loptu. Upravo je tako, nakon jednog prekida, Ruben Neveš stigao do idealne pozicije da savlada Milinkovića-Savića, ali iz nešto oštrijeg ugla nije bio adekvatno precizan.\nNenad Lalatović je odabrao da naš nacionalni tim igra onako kako igraju i kako su igrale sve njegove ekipe u Superligi Srbije – 4-1-4-1 bazični sistem, srednja zona, sa dosta jakim orijentacijama na čoveka (igranje jedan na jedan u odbrani, posebno u veznom redu) i težnja ka brzom napadu i kontranapadu, posebno prvog ritma.\nDakle, teritorijalna dominacija Portugalaca, koji nisu bili izgubili meč u poslednje dve godine (poraz nakon jedanaesteraca u finalu prethodnog kontinentalnog šampionata ne računaju), a koji su kao i A tim bili postavljeni u rombu (4-3-1-2, 4-3-3 iza lopte uz dosta niskog napadačkog i visokog srednjeg presinga), nije bila refleksija slabije igre našeg tima, već njegova jasno izražena namera.\nDobra implementacija te namere donela je i priliku (dobro, bez udarca) Srbiji, kada je veoma inteligentno stvoren višak na desnom boku rivala koji se nije spustio u punu odbranu, ali je šut našeg reprezentativca posle inteligentnog povratnog pasa (čuveno „katbek“ dodavanje) izblokiran.\nJedan od izraženijih problema u igri Srbije – makar u periodima – bila je „izlomljenost“ našeg tima. U prvoj fazi poseda, ili prilikom samog ulaska u igru, štoperi i Maksimović kao pivot bili su ispred defanzivnog bloka rivala, ali distanca između njih i nekog od igrača koji bi mogao da bude opcija za progresivni pas (jedan od preostale dvojice veznih igrača) bila je prevelika. Marko Grujić je pokušao da izbalansira napadačku strukturu Srbije time što se spuštao po loptu, ali je onda nedostajalo njegovo prisustvo u drugoj i, posebno, trećoj fazi poseda. Drugi interior (kako u Španiji zovu vezne fudbalere u 4-3-3 sistemu koji igraju unutar bloka rivala, između linija), Mijat Gaćinović, mnogo je lakše nalazio prostor u kojem bi primio loptu (svakako plod taktičke zrelosti koju je razvio igranjem u Bundesligi), ali je isuviše retko do nje dolazio.\nMeđutim, onaj ko jeste stizao do lopte jeste Andrija Živković, čiji je predivni pas između tri ili četiri protivnička fudbalera doveo Uroša Đurđevića u veoma dobru poziciju, ali kapiten mlade selekcije i najbolji strelac Superlige Srbije nije uspeo da savlada Varelu.\nKako je poluvreme odmicalo, Srbija je sve češćeizlazila visoko, koristeći spomenute orijentacije na čoveka kako bi imala kostantan defanzivni pristup i time učinkovitiji presing. Portugalija je imala velikih problema da sprovede kontrolisanu prvu progresiju lopte koju toliko cene u fudbalskoj kulturi ove zemlje.\nNažalost, baš u ovom periodu objektivno kvalitetnije igre Srbije, preciznije u 37. minutu , Portugalija je stigla do pogotka. Dijagonalni pas Žote (veoma sličan onom Andrije Živkovića nešto ranije), uz kašnjenje Maksimovića koji kao zadnji vezni po pravilu ima zadatak da čuva „meki stomak“ svakog tima – prostor između beka i centralnog beka – učinili su da Gedeš, mladi fudbaler Pari Sen Žermena, dođe u situaciju da postigne svoj četvrti gol za mladi tim svoje zemlje.\nNa poluvremenu je gotovo neverovatno delovala ona rudimentarna statistika, tačnije njena izjednačenost između dva tima. Portugalija je pokušala dva pasa više (203 naprema 201), a kompletirala šest pasova više (156 naprema 150). Razlika u posedu lopte iznosila je dva procenta.\nLalatović poluvreme počeo izmenom, pa je Plavšića na teren poslao umesto Čavrića. Imajući u vidu dosta slične setove atributa dva igrača (direktnost, dobra kontrola lopte u brzom trku, pravovremeno napadanje prostora…) stekao se utisak da je promena imala mnogo manje veze sa taktičkim pristupom, a mnogo više sa učinkom (ili odsustvom istog) fudbalera Slovana iz Bratislave, nekada OFK Beograda.\nTeško je reći da je Srbija zaigrala bolje u nastavku, ponajviše zato što ni u prvom delu nije bila loša, ali je istina da je rivala naterala da se konstantno brani u niskoj zoni (kolokvijalni, ali nikako prihvatljivi izraz za ovu fazu odbrane jeste „bunker“). U 57. minutu je stigla do prvog kornera na meču, već u 58. minutu, posle još jednog sjajnog centaršuta Živkovića, Grujić propušta najbolju priliku za srpski tim.\nMalo više od 120 sekundi kasnije Gaćinović je desnom nogom pokušao nakon ubacivanja lopte Gajića, koji je promućurno gađao prostor između dve horizontalne linije odbrane protivnika u kojem je sam bio fudbaler Ajntrahta iz Frankfurta. Delovalo je da je momentum na strani Srbije. Da će, ako gola bude do kraja, on svakako biti delo neko od igrača u belom dresu.\nRui Neveš, selektor Portugalije, odgovorio je ubacivanjem Renata Sančeza na mesto desnog veznog fudbalera, a malo je modifikovao i defanzivni oblik svog tima. Naš rival je poslednju trećinu meča stajao iza lopte u ravnom 4-5-1 obliku, čime je pokušao da spreči kreiranje pozicione i brojčane superiornosti na bokovima. Uspeo je. Nalet Srbije je apsorbovan.\nŠtaviše, iz sada mnogo jasnijeg 4-3-3 sistema, Portugalija je u poslednjih dvadeset minuta bila mnogo sigurnija u polju, kako u odnosu na ono što je prikazivala do tada, tako i u odnosu na naš tim, koji je sve češće bivao prinuđen da juri loptu, umesto da je koristi kako bi stigao do eventualnog izjednačenja.\nNa Lalatovića je došao red da reaguje, što on čini uvođenjem dvojca koga trenira u Čukaričkom, Nemanje Radonjića umesto Marka Grujića i Ognjena Ožegovića na mesto Uroša Đurđevića. Ovaj prvi, zvanično fudbaler Rome, imao je sjajnu priliku nekih petnaestak minuta pre kraja meča, ali je šutirao pored desne stative gola koji je čuvao Varela.\nNajbolju priliku do kraja meča, ipak, imala je Portugalija. Madeiroš je ostao sam sa Antonovim (u košarci bi ovu situaciju nazvali „izolacijom“, u fudbalu se zove kreiranje kvalitativne superiornosti), lako je prošao pored fudbalera Grashopersa, praktično izašao ispred Milinkovića-Savića, ali onda je šutirao pored gola.\nSamo uvod, ispostaviće se nažalost, u drugi pogodak Portugalaca. Renato Sančez je dobio loptu u takozvanoj „zoni 14″ (Otmar Hicfeld je zove crvena zona), gde nipošto ne bi smeo da primi loptu okrenut golu, poslao ju je podjednako pravovremeno i odmereno na put Bruna Fernandeša, koji ju je samo prosledio u gol Srbije.


Mac OS X Lion sledeće nedelje? - Baguje.COM\nMac OS X Lion sledeće nedelje?\nOskar Ivanić · 12. 7. 2011.\nPrema tvrdnjama Apple bi sledeće nedelje trebao početi sa službenom prodajom Mac OS X 10.7 Lion-a.\nVeć je bilo nagoveštaja da će Lion doći u julu, a poslednji nagoveštaji i tvrdnje su došle iz Apple-ovog maloprodajnog lanca.\nMac OS X Lion donosi oko 250 novina u odnosu na svog prethodnika.\nKorisnici Snow Leopard-a će moći da izvrše nadogradnju na Lion za 29 dolara preko Apple Store-a.\nOsim Liona, Apple će najverovatnije predstaviti i hardverski osvežene MacBook Air zasnovanim na Intelolovim procesorima Sandy Bridge generacije.\nOznake: lionMac OS\nToshiba predstavila najtanji 10-inčni tablet na svetu – Excite X10\nSledeći članak Socijalne mreže u porastu\nPrethodni članak Google+ animacije uz pomoć Css3 i JS-a


TV Most - Održana javna rasprava o budžetu opštine Severna Mitrovica\nOdržana javna rasprava o budžetu opštine Severna Mitrovica\nOpština Severna Mitrovica za narednu godinu imaće na raspolaganju 5,9 miliona evra. Šefica opštinske administracije Adrijana Hodžić prilikom predstavljanja predloga budžeta za 2018.godinu, istakla je da ova sredstva nisu dovoljna za realizaciju svih zahteva građana.\n„Veliki je broj zahteva koji se dostavlja opštini Severna Mitrovica , ali zbog malih sredstava mi nismo u stanju da izađemo u susret svakom zahtevu, već se trudimo da kroz komisijski rad odredimo neke prioritete, pa da najugroženija lica, na neki način, budu pokrivena. Od ukupnog budžeta svega 2% je izdvojeno za potrebe ove kategorije ljudi . Trudićemo se da kroz rad sa ostalim potencijalnim donatorima, sa relevantnim ministarstvima, uvažimo sve zahteve koji su dostavljeni našoj opštini“, rekla je Adrijana Hodžić i dodala da, koji će se projekti dalje raditi na terenu, zavisi od konačne odluke SO Severna Mitrovica i naglasila da u 2018.godini imaju sredstava da se uradi jedan deo ulice Ivo Lola Ribar do raskrsnice prema ulici Knjaz Miloš.\nZbog oskudnog budžeta aktivnosti koje su započete u prethodnom periodu poput menjanja fasada na stambenim zgradama biće obustavljene, ali nadležni ističu da ipak ostaje otvorena mogućnost da se konkuriše za ove projekte kod relevantnih ministarstava, kao što su Ministarstvo infrastrukture i Ministarstvo za lokalnu samoupravu.


Srpski medijski servisi nekritički izveštavaju o vlasti\nPredsednik Vlade Srbije Aleksandar Vučić\nRezultati istraživanja Fakulteta političkih nauka (FPN) i Novosadske novinarske škole (NNŠ) pokazuju da sadržaji javnih medijskih servisa u najvećoj meri ostvaruju javni interes, kako je predviđeno zakonom, ali da informativni programi nisu dosegli standard kojim se omogućava slobodno formiranje i izražavanje mišljenja.\nCentralnim informativnim emisijama javnih servisa u Srbiji u prvoj polovini godine dominirale su političke teme i predstavnici izvršne vlasti, a Radio-televizija Srbije (RTS) je nekritički i pasivno izveštavala o aktivnostima premijera Aleksandra Vučića, rezultat je monitoringa javnih servisa.\nProfesorka NNŠ Dubravka Valić Nedeljković rekla je da je istraživanje sprovedeno od polovine januara do kraja juna ove godine i da je pregledano skoro 2.000 sati radijskog i televizijskog programa RTS i Radio-televizije Vojvodine (RTV), preciznije da je ispraćeno 120 informativnih emisija tokom 24 nedelje, odnosno 2.237 pojedinačnih priloga.\nValić Nedeljković je podsetila da javni medijski servisi treba da afirmišu civilizacije vrednosti i tekovine demokratskog društva, a da se u medijskom diskusru poštuje i neguje dobar ukus.\nJovanka Matić sa Instituta društvenih nauka ocenila je da je ovo najobimnije istaživanje ikad urađeno o javnim medijskim servisima i da su se istraživači vodili sa tri osnovna prinicipa - o čemu, o kome i kako se izveštava.\nOna je navela da dominiraju četiri teme - politika, ekonomija, sport i događaji u svetu.\nU prvoj polovini godine velika pažnja je posvećena sportu, što se pravda velikim brojem sportskih događaja, pripremom za Olimpijske igre, za razliku od ranijih godina kada je prva tema bila ekonomija, a da su u dnevnicima RTS i RTV dominirale političke teme sa udelom od 21 odsto u prilozima, rekla je Matić.\nPolitičko izveštavanje medijskih servisa, pre svega RTS, fokusirano je na dve teme - aktivnosti predsednika Srbije, pre svega protokolarno, kao i aktivnosti premijera Srbije Aleksandra Vučića.\n"U tretmanu predsednika Vlade, RTS se nije pokazao kao javni servis. On je ovde iskazao jedan stari udvorički način ponašanja državne televizije ," rekla je Matićeva i dodala da se RTS ponašao "kao tipični glas države koji je na potpuno nekritičan način i pasivno" pokrivao aktivnosti premijera.\nMatić je rekla da su prilozi o aktivnostima Vučiča trajali su duže od pet minuta, iako je standard 80 sekundi, pasivno su prenosili govor premijera, koji se kao pojedinačna ličnost najduže direktno obraćao publici, i da nisu ispitivali kontekst događaja.\nKao primer navela je trajanje priloga o otvaranju stanice Prokop od šest i po minuta, čime je omogućeno Vučiću da državni servis iskoristi za promociju svoje stranke i vlade u izbornoj kampanji.\nMatićeva je odbacila kao apsolutno netačan stav Regulatornog tela za elektronske medije da je nemoguće sprečiti da državni funkcioneri koriste javne nastupe za promociju partije i ocenila da u REM-u nema volje, a da drugi politički akteri nemaju snage da se to reši.\nMatić je, "kao još jedan udvorički primer odnosa RTS prema Vučiću", navela konferenciju za novinare premijera koji je kritikovao javni servis zbog toga što je njegov susret sa ruskim predsednikom Vladimirom Putinom stavio kao treću vest.\nRTS je objavio izveštaj o tom događaju, sa Vučićevim komentarom da je za RTS hrvatski analitičar koji govori o blokadi pregovora o poglavlju 23 sa Srbijom važniji od Putina.\n"Ni tada, ni kasnije uredništvo RTS nije reagovalo na očigledno mešanje premijera u uređivačku politiku javnog servisa," ukazala je Matić.\nMatić je rekla da je u Dnevniku RTV od 17 časova, predsednik pokrajinske vlade Bojan Pajtić bio predmet izveštavanja dva puta u 14 emisija pre izbora, republički premijer 20 puta, a da je pokrajinska vlada dobila publicitet tek posle formiranja nove vlasti.\nProfesor FPN Rade Veljanovski je ukazao na problem zastupljenosti programa na manjinskim jezicima i izveštavanja o aktivnostima različitih verskih zajednica, kao i na nerešavanje pitanja finansiranja javnih servisa.


Miloš Ćurčin - Sputnjik Srbija\n07:55 18 Jun 2021\nMiloš Ćurčin je rođen u Beogradu, studirao ruski jezik i književnost, a potom i novinarstvo u Moskvi. U Sputnjiku se bavi analizom aktuelnih tema u Rusiji i bivšim sovjetskim republikama, kao i dešavanjima u Srbiji i regionu.\nVeliki lom u Južnoj Americi — dominacija SAD ili saradnja sa Rusijom\nIako je od šezdesetih godina Rusija u Latinskoj Americi imala samo jednog saveznika — Kubu, danas je situacija sasvim drugačija. I pored toga što u Južnoj Americi ima dosta zemalja koje su proamerički nastrojene, duh vođenja nezavisne politike sa ciljem stvaranja multipolarnog sveta i dalje je dominantan, što se poklapa sa ciljevima Rusije i Kine.\nNova ruska baza na Goglandu: Ima li NATO razlog za strah\nRusija je na ostrvu Gogland u Baltičkom moru razmestila novu avijacionu bazu koja se sastoji od pet heliodroma, kontrolnog tornja, meteorološke stanice i radionice za popravku helikoptera.\nU strahu da Rusija ne „proguta“ Belorusiju najavljenom integracijom, Zapad sve aktivnije pokušava da pridobije poverenje beloruskog lidera Aleksandra Lukašenka, piše „Volstrit džurnal“ ali i upozorava da bi to jačanje savezništva Moskve i Minska moglo dodatno da promeni balans snaga u Evropi koji je trenutno uspostavljen.\nAmerika objasnila zašto je Putin vratio Krim Rusiji\nPisanja američkih medija da je Rusija Krim vratila nakon što je Kremlj saznao još 2013. godine da Vašington namerava da preuzme rusku pomorsku bazu, analitičari tumače kao još jednu potvrdu da SAD aktivno koriste okupaciju kao sistem upravljanja zemljama širom sveta, sa ciljem da se obuzdaju glavni neprijatelji — u ovom slučaju je to Rusija.\nAmerika preko Grenlanda „otvorila“ ruski gasovod\nVest da je Danska konačno dala zeleno svetlo za polaganje cevi „Severnog toka 2“ kroz svoje vode, govori o tome da su ekonomski interesi Evrope nadvladali političke igre pojedinih zemalja, te da je sada konačno u potpunosti otvoren put za izgradnju ovog gasovoda, smatraju analitičari.\nRusija pušta u rad „suvereni internet“ — van domašaja Amerike\nRusija je usvojila Zakon o „suverenom internetu“, takozvanom „Runetu“, koji stupa na snagu u petak 1. novembra sa ciljem da se zaštiti održivi rad interneta u slučaju pojavljivanja pretnji za njegovo funkcionisanje iz inostranstva.\nDačić: Sada možemo da računamo na Rusiju, da je Putin vladao 1999. ne bi nas bombardovali\nDa je Rusija devedesetih godina bila snažnija i da je Vladimir Putin bio predsednik, ne bi ni došlo do agresije na SR Jugoslaviju, poručio je ministar spoljnih poslova Srbije Ivica Dačić, otvarajući konferenciju „Srpsko-ruski odnosi u epohi krupnih političkih promena“, koja se održava danas u Beogradu.


Comokos: Za više ulaganja i veću trgovinsku razmenu dve zemlje - Biznis Telegraf.rs\n10/12/19 | 14:53\nGrčko-srpski poslovni savet u narednom periodu radiće na tome da se poveća broj grčkih investicija u Srbiji\nComokos je istakao da Grčka i Srbija imaju dugu tradiciju dobrih odnosa i jake istorijske veze, a da je u poslednjim decenijama, zajednički stvoreno snažno političko i ekonomsko partnerstvo.\nComokos, koji je i počasni kozul Srbije, rekao je da je Vučić nesumnjivo vodeća politička ličnost u regionu, zahvaljujući kojem Srbija ima vodeću ulogu u političkom i ekonomskom razvoju u jugoistočnoj Evropi.\nPotpredsednik Grčko-srpske komore trgovine i industrije Teodor Karakasis rekao je da su grčki privrednici, pre nego što je tu zemlju pogodila kriza, investirali u Srbiji, kao i u druge zemlje na Balkanu, ali su, kaže, u Srbiju otišli sa "otvorenim srcem".\n- Grčki investitori imaju veliki interes da investiraju ili ponovo investiraju u Srbji i siguran sam da će ih vaša poseta dodatno ohrabriti - rekao je Karakasis.\nOn je rekao da će uslovi poslovanja u Srbiji privući nove grčke investitore, sada kada je u Grčkoj ponovo bolja situacija, jer privrednici ponovo traže mesta za ulaganje.


► Istraživanje: Mladi u Srbiji su razočarani i nepoverljivi\nViše od 60 odsto mladih nema svojih prihoda, dok 16,8 odsto zarađuje do 30.000 dinara. ;Od 30.000 do 50.000 dinara zarađuje 12,4 odsto mladih, a od 50.000 do 80.000 njih 6,5 odsto. Platu veću od 80.000 dinara prima 3,6 odsto.\nMladi u Srbiji slabo veruju institucijama i polozičarima - institucija s najvećim poverenjem od 2,9 odsto je Vojska. Na pitanje da li postoji političar kojem verujete, 76 odsto mladih odgovorilo je negativno.\nEU pozdravlja ukidanje vanrednog stanja u Turskoj, ali smatra to nedovoljnim\nEU smatra ukidanje vanrednog stanja u Turskoj kao "korak u dobrom smeru", ali dodaje da je to nedovoljno zbog vanrednih ovlašćenja datih vlastima i zadržavanju više restriktivnih...


- Konkurs će odmah biti poništen, a mi ćemo preispitati akt o sistematizaciji radnih mesta u Pozorištu mladih - izjavila je juče načelnica Gradske uprave za kulturu Tijana Pavlov.\nNakon što se oglas pojavio na sajtu Nacionalne službe za zapošljavanje, o čemu je „Blic“ juče pisao, na pitanje da obrazloži njegovu sadržinu, direktor Pozorišta mladih Zoran Đerić je za naše novine više puta istakao da je konkurs, bez obzira na to što je on „mogao i da ga ne raspiše“ ipak raspisan „u saglasnosti sa gradom“. U Gradskoj upravi za kulturu potvrdili su juče da su bili upoznati sa raspisivanjem konkursa, ali da nisu bili detaljno upoznati i sa navedenim uslovima.\n- Konkurs jeste raspisan u saglasnosti sa gradom, ali mi nemamo nikakvog učešća sa tekstualnom delom konkursa - napominje načelnica Tijana Pavlov.\nPrema navodima konkursa, koji se juče još mogao naći na sajtu Nacionalne službe za zapošljavanje, Pozorište mladih od 10. februara zapošljava po jednog glumca, saradnika u marketingu, saradnika za informisanje i suflera-inspicijenta. U uslovima navedenim za radno mesto u marketingu navodi se VII stepen stručne spreme iz „naučne oblasti društveno-humanističkih nauka“ stečen na filozofskom fakultetu ili „stečeno visoko obrazovanje iz oblasti biotehničke nauke na studijama drugog stepena - master, odnosno na osnovnim studijama na poljoprivrednom fakultetu“. Preko konkursa je otvoreno i mesto za suflera-inspicijenta, pod uslovima da ima završenu gimanziju, ekonomsku, ili pak tekstilnu školu, bez obzira na to što je za ovaj posao, prema ranijim sistematizacijama, bilo neophodno imati završenu gimnaziju opšteg smera. Zbog otvorene sumnje da je konkurs namešten, odnosno da je mesto u marketingu unapred predviđeno za nekog diplomiranog biotehničara, „Blic“ se obratio upravi pozorišta. Đerić, koji je izjavio kako u tome ne vidi ništa čudno, napomenuo je da je ovakvo mesto „verovatno predviđeno sistematizacijom“, čime će se u narednim danima pozabaviti uprava za kulturu. Prema nezvaničnim saznanjima „Blica“, mesto za diplomiranog biotehničara nije planirano po staroj sistematizaciji, a nova je urađena krajem prošle godine.\nProtiv seče u parkiću protestuju na „Fejsbuku“\nVršac - Zbog seče bolesnih stabala u Ruskom parkiću, u strogom centru Vršca, nezadovoljna grupa građana je ponovo tiho protestovala. Čak 1.490 Vrščana se okupilo i u grupi „Sprečimo seču Ruskog parka“, oformljenoj na popularnom „Fejsbuku“, kako bi sprečili nadležne da ogole mesto na kojem mnogi, a najviše starije generacije, pronalaze hladovinu u vrelim letnjim danima.


Staro selo ne može pomoći gradu - Penzin\nPočetna Magazin Godine Ekonomija Staro selo ne može pomoći gradu\nSa druge strane, ekonomisti ukazuju da je ta pomoć sa sela sve manja, jer od zemlje u većem delu Srbije žive mahom staračka domaćinstva. Ekonomista Dragovan Milićević kaže da je teško dobiti precizne podatke, ali i da je u protekle dve decenije ugašeno 1.800 sela, a u mnogima je prosek godina čak 85. Takvo selo teško proizvodi i za sebe a kamo li i za one u gradovima.\nNaturalni prilivi su naročito značajni u Južnoj i Zapadnoj Srbiji, u najsiromašnijim delovima zemlje. Naturalna potrošnja beleži stalni rast poslednjih godina pa je 2008. godine iznosila 5,2 odsto prosečnog kućnog budžeta, 2009. i 2010. godine 5,3 odsto, a 2012. godine prosečno 5,4 odsto. Ipak, ovaj udeo nije isti u svim delovima Srbije.\nU beogradskom regionu naturalna razmena je 1,2 odsto, a u Šumadiji i regionu Zapadne Srbije, 9,5 odsto. U južnim i istočnim delovima naše zemlje naturalni prilivi u ukupnom kućnom budžetu učestvuju sa 7,2 odsto, dok u Vojvodini taj udeo iznosi 4,4 odsto.\nTags:gradhranaIstočna SrbijaJužna Srbijakućni budžetnaturalni prilivpomoćseloŠumadijaVojvodinaZapadna Srbija


Objavio DK Na Dec 9, 2016 2\nNjemačka ulaže u izgradnju i razvoj BiH, te je do sada BiH stavila na raspolaganje skoro milijardu eura.\nŽelimo da damo do znanja koliko je Njemačka u mnogim oblastima prisutna u BiH, jer često mnogima nije ni jasno da se zapravo radi o njemačkom angažmanu, istakla je njemačka ambasadorica u BiH Christiane Hohmann na otvaranju događaja Njemačka u BiH, koji se jučer u organizaciji Predstavništva njemačke privrede u BiH održao u Sarajevu.\nMnoge kompanije, udruženja, institucije i instituti koji su sudjelovali u ovoj manifestaciji zainteresovanim posjetiocima prezentovali su aktivnosti, te su posjetioci imali priliku da se upoznaju sa radom organizacija GIZ, DAAD, Geothe Institutom, fondacijama “Heinrich Boll”, “Konrad Adenauer”, te NVO u BiH podržanim od Njemačke. Prisutni su se mogli savjetovati i o mogućnostima zaposlenja u tim firmama, uporediti poslovanja u BiH sa Njemačkom, koja je jedan od najvažnijih bilateralnih političkih partnera BiH.\n– Njemačka ulaže u izgradnju i razvoj BiH, te je do sada stavila na raspolaganje skoro milijardu eura, ali su mnogo vidljivije veze između ljudi te trenutno u Njemačkoj živi oko 240.000 ljudi porijeklom iz BiH, od kojih je 80.000 primilo njemačko državljanstvo, rekla je Hohmann.\nPoručila je da BiH svojim građanima mora pružiti ekonomsku sigurnost i pouzdanost, a “posebno mladima kojima su potrebna radna mjesta i budućnost u vlastitoj zemlji”.\n– Predstavništvo njemačke privrede u BiH kroz svoje kanale u Njemačkoj promoviše potencijale u BiH, a svakako i podržava njemačke kompanije koje se interesuju za bh. tržište i pruža im podršku prilikom saradnje. Bh. kompanije su već spremne za njemačko tržište, što je pokazala i ovogodišnja inicijativa za spajanje njemačkih dobavljača sa kupcima iz zemalja zapadnog Balkana, gdje se 45 kompanija iz BiH uspješno predstavilo potencijalnim partnerima u Njemačkoj, rekao je Gunther Neubert iz Predstavništva njemačke privrede u BiH.\nNeubert smatra da su ovakvi događaji odličan znak i pokazatelj da se bh. firme koje su inovativne mogu pokazati stranim tržištima i tamo ostati.\nSARAJEVO: Eksplozija na Bjelavama, nema povrijeđenih


Američki ekspert: Pokvario se satelit Severne Koreje\nSatelit koji je Severna Koreja prošle nedelje poslala u svemir verovatno se pokvario, saopštili su u ponedeljak stručnjaci američkog Harvard-Smitsonijan centra za astrofiziku.\nPosmatrački centri u Južnoj Africi i Britaniji registrovali su promene u bistrini svetlosti koju satelit reflektuje, što ukazuje na to da se satelit prevrće u orbiti umesto da stalno bude okrenut prema Zemlji.\n"Satelit će nastaviti da kruži oko Zemlje godinama, ali najverovatnije je da su se pokvarili stabilizatori i da satelit ne radi", izjavio je za agenciju AP Džonatan Mekdauel iz Harvard-Smitsonijan centra.\nSeverna Koreja je prošlog utorka uspešno lansirala raketu dugog dometa i poslala satelit u svemir, što je izazazvalo osudu od strane zapadnih država.\nSavet bezbednosti saopštio je da će razmotriti "prikladan odgovor" na ovaj potez Severne Koreje, kojoj je zabranjeno lansiranje interkontinentalnih raketa zbog njenog spornog nuklearnog programa kojeg se ne odriče.


Podgorica dobija efikasnije celonoćno osvetljenje | Energetski portal Srbije\nPodgorica dobija efikasnije celonoćno osvetljenje\n06.03. 2019 Vesti | Region\nMinistarstvo ekonomije i predstavnici Podgorice predstavili su juče u Delti štandove sa promotivnim materijalom u cilju obeležavanja 5.marta, Svetskog dana energetske efikasnosti.\n„Nastavićemo intentzivno da radimo na na podizanju svesti građana u primeni mera energetske efikasnosti” kazao je Marko Radulović, generalni direktor Direktorata za energetsku efikasnost, prilikom obeležavanja Svetskog dana energetske efikasnosti.\nMarko Radulović je kazao da je Ministarstvo ekonomije u prethodnom periodu, kroz projekte koje relizuje naročito u javnom sektoru, u okviru kojih je izvršena energetska sanacija više od 50 objekata, pokazalo da je moguće postići značajne uštede energije, čak i do 60 odsto, a što je najbolji pokazatelj potencijala za racionalizaciju potrošnje.\n„Odnos prema životnoj sredini treba da bude odgovorniji i tom smislu Podgorica već niz godina sprovodi veliki broj aktivnosti i projekata upravo u cilju povećanja energetske efikasnosti i odgovornijeg odnosa prema životnoj sredini“ istakao je Dragutin Đeković, rukovodilac Službe za međunardonu saradnju Podgorice.\n„Mi smo pre mesec dana potpisali mandatno pismo sa EBRD – Evropskom bankom za obnovu i razvoj, kojim smo ušli u projekat kojim ćemo dobiti kvalitetnu projektnu dokumentaciju za popravljenje i energetsku efikasnost preko 20 zgrada koje su u vlasništvu Grada Podgorice.\nTakođe, pre dve nedelje smo potpisali ugovor o uvođenju LED tehnologije i javne rasvete gde ćemo u fazi I zameniti preko 11 050 lampi na teritoriji Glavnog grada, prvenstveno u ruralnom i perifernom području, gde ćemo dobiti efikasnije celonoćno osvetljenje i tim merama uštedeti preko 80 odsto električne energije iz kojih ćemo isplatiti ovu investiciju.\nOvo je potpuno novi, inovativni model koji je Glavni grad Podgorica razvio pre dve godine na Forumu održivosti u Beču. Ovaj „podgorički“ model je tada bio predložen ostalim lokalnim upravama u Evropi, kao model na koji se treba ugledati.\nTrenutno radimo na projektu rekonstrukcije za fazu II koji obuhvata centar grada, što podrazumeva mogućnost da će Podgorica u narednim godinama postati, ako ne prva, onda među prvim gradovima u Evropi koji će u potpunosti uvesti LED tehnologiju u sistem javne rasvjete u Glavnom gradu.


Solana "zasolio" Tadiću\nTema: Solana "zasolio" Tadiću\nNEUMERENO "petljanje" stranih zvaničnika "u sve i sva", od statusa Kosova, ocenjivanja i uslovljavanja raznih domaćih političkih poteza, pa čak do sastava vlade, dobilo je i najnoviji nastavak "u liku i delu" Havijera Solane. Svojom izjavom o tome koga bi to želeo da vidi na čelu srpske policije i BIA usred završnih pregovora o Vladi, dodatno je zamutio i onako zamućene pregovaračke vode koje teško da će se razbistriti pre novih izbora. - Predsednik Srbije je odlučan da sarađuje sa Haškim tribunalom, i zato je potrebno da pod kontrolom ima službe bezbednosti u Srbiji - kazao je Solana članovima odbora posle telefonskog razgovora sa Tadićem. - Mislim da je važno da predsednik, koji se obavezao na saradnju sa nama i sa Hagom to obećanje realizuje u praksi i zato mislim da predsednik mora da kontroliše bezbednosne službe, čak i ministra unutrašnjih poslova.\nNAJURENI IZ VLADE\nSOLANA je tako još "dosolio" zategnute odnose između DS i DSS, a to šta je ko kome o tome izgovorio za skupštinskom govornicom, prevršilo je meru dobrih demokratskih manira. Polemiku je otvorio Miloš Aligrudić, šef poslaničkog kluba DSS, mašući Solaninom izjavom:\n- Ovaj dopis dokazuje ono što sam ja tvrdio - da mi, očigledno, nismo razgovarali sa Demokratskom strankom o formiranju vlade, jer je neko u DS, bez saznanja članova DS, pod dirigentskom palicom nekog drugog, pregovarao je sa nama u treće ime. O tome se radi i zato smo mi "najureni" sa pregovora i zbog toga je svima jasno da neko van ove zemlje želi Demokratsku stranku u Vladi Srbije.\nZa demokratu Dušana Petrovića Aligrudić je pročitao poziciju koju je EU iznela na jednoj od svojih foruma. A o optužbama Aligrudića i diktatu sa strane rekao je da "nema nikakve šanse da neko ucenjuje DS":\n- Nisam zaprepašćen ovakvim stavom EU. Međutim, takav stav nema nikakav uticaj na ono što je politika DS niti ima uticaj na tok pregovora. NETAKTIČAN GEST\nKOMENTARIŠUĆI poslednje Solanine izjave, Đorđe Vukadinović, urednik "Nove srpske političke misli", ističe da "nema sumnje da je Solana napravio medveđu uslugu Borisu Tadiću i Demokratskoj stranci."\n- Moja jedina dilema jeste da li je to urađeno slučajno, u želji da pomogne DS, ali sa očiglednim nerazumevanjem kako takve izjave odjekuju u srpskom biračkom telu - ističe Vukadinović. Solanin potez, smatra on, "nesumnjivo je netaktičan i nediplomatski gest, jer on, ne samo da izražava želju o tome kakvu bi vladu želeli da vide u Srbiji, nego čak i ko bi koje resore trebalo da "drži" u toj vladi.\nRe: Solana "zasolio" Tadiću\nSta?Stavio mu Havier soli pod rep?\nTo su prazne priče kojima DSS-ovska banda pokušava da natera DS da im ostavi apsolutnu kontrolu nad svim službama bezbednosti u državi. Treba biti slep i lud pa ne uvideti Koštuničinu igru.\nSolana poručio liderima Kosova da "zaborave Španiju"\nPoslednja poruka: 06.04.2009., 00:35\nGeneral Božidar Delić, "hvala tadicu sto me je penzionisao".\nPoslednja poruka: 08.01.2006., 14:17


Gigs kritikuje igrače: Mijenjate dresove poslije ponižavajućih 0:4?! – mojKontakt portal – Radio Televizija Kontakt\nRajan Gigs kritikovao je igrače Јunajteda jer su razmijenili dresove i smijali se sa igračima Čelsija, poslije ponižavajućeg poraza od 4:0 na Stamford Bridžu.\nЈunajted je u Londonu izgubio sa 4:0 od Čelsija, što je najteži poraz trenera ekipe sa Old Traforda Žozea Murinja u Premijer ligi.\nTo je bila prva utakmica Portugalca na Stamford Bridžu otkako je otpušten u decembru prošle godine.\nTakođe, to je bio najteži poraz Mančester junajteda u prvenstvu još od 2011. godine i poraza od gradskog rivala Sitija od 6:1.\nPoslije utakmice nekoliko fudbalera Јunajteda se grlilo i smijalo sa protivničkim igračima, nekolicina je razmijenila dresove, a Gigs je izrazio nezadovoljstvo stavom igrača svog bivšeg kluba poslije ponižavajućeg poraza.\n“Možete da izgubite fudbalsku utakmicu, ali kada izgubite i onda razmijenite dresove – ja to ne volim. Nazovite me staromodnim. Kada izgubite 4:0, čestitate protivniku, zahvalite navijačima na podršci i izađete sa terena. Ne treba da stojite na terenu, mijenjate dresove i smijete se sa ekipom koja vas je upravo pobijedila”, rekao je Gigs, prenio je Dejli Miror.\nGigs je cijelu karijeru proveo u Mančester junajtedu, gdje je došao 1987. godine na svoj 14. rođendan. Igrač je sa najvećim brojem utakmica za Јunajted (963) i najtrofejniji je igrač u istoriji fudbala. Za nepune 24 godine na Old Trafordu postigao je 168 golova, osvojio je 13 šampionskih titula, četiri FA kupa, tri Liga kupa, dvije Lige šampiona, svjetsko klupsko prvenstvo, interkontinetalni kup, Superkup Evrope i devet trofeja Komjuniti Šild.\nOn je na kraju sezone 2013-2014 postavljen za privremenog trenera Mančester junajteda pošto je Dejvid Mojs dobio otkaz, a 19. maja 2014. godine imenovan je za pomoćnika tadašnjeg trenera Luja van Gala, kada je i završio profesionalnu karijeru. Iz kluba je otišao u julu ove godine kada je za trenera postavljen Žoze Murinjo.\nZa reprezentaciju Velsa odigrao je 64 utakmice i postigao 12 golova, a kao kapiten predvodio je reprezentaciju Velike Britanije na Olimpijskim igrama u Londonu 2012. godine.


CJB Bijeljina sprovodi akciju pod nazivom “Bezbjedna vožnja u zimskim uslovima” – Majevica Online\nCJB Bijeljina sprovodi akciju pod nazivom “Bezbjedna vožnja u zimskim uslovima”\n26. Novembra 2014. 23:02\nU sklopu navedene akcije pripadnici Centra, vršiće pojačanu kontrolu vozača u pogledu korištenja i posjedovanja zimske opreme.\nDa podsjetimo vozače, pod zimskom opremom za putničke automobile, podrazumjevaju se, zimskipneumatici sa dubinom gazećeg sloja pneumatika od minimum 4 milimetra ili ljetni profil pneumatika sa istom dubinom, ali vozači moraju da posjeduju i lance za snjeg, pogodne za postavljanje na pogonske točkove. Dok za teretna vozila pored navedenog potrebno je posjedovati lopatu i vreću pjeska od 25 do 50 kilograma.\nNapominjemo, da nepropisno rastojanje u kolskoj vožnji čest je uzrok saobraćajnih nezgoda uzimskim uslovima, iz kojih razloga je potrebno da vozači drže veće rastojanje.\nCentra javne bezbjednosti Bijeljina, apeluje vozačima da u zimskim uslovima saobraćajaprilagode brzinu kretanja stanju puta, s obzirom da zaustavni put vozila u takvim okolnostima može biti dva puta veći u odnosu na zaustavni put na suvom kolovozu.\nSvi depoziti Bobar banke blokirani, banka neće raditi nekoliko dana


Srbija najlošije ocenjena u regionu po vladavini prava – NovostiDana.rs\nSrbija je najlošije rangirana po faktoru „ograničenje ovlašćenja vlasti“, po kojem je na 97. mestu. U okviru tog faktora najslabiju ocenu, 0,29, dobila je za kažnjavanje zvaničnika za zloupotrebu položaja.\nSrbija je najbolje ocenjena u kategoriji bezbednosti i to je jedina oblast u kojoj je zabeležen napredak. Parametar „odsustvo gradjanskog sukoba“ u okviru te oblasti jedini je za koji je Srbija dobila maksimalnu ocenu.\nLošija situacija u odnosu na prethodnu godinu zabeležena je u kategoriji „otvorenost državnih institucija“, gde je za pravo na informisanje Srbija dobila ocenu 0,47, a za dostupnost zakona i dokumenata vlasti 0,53.\nU istraživanju, čiji su rezultati objavljeni 31. januara, učestvovalo je po 1.000 ljudi iz svake zemlje. Oni su popunjavali upitnik koji su napravili kvalifikovani stručnjaci, uključujući pravnike i aktiviste za ljudska prava. Cilj istraživanja je da služi kao „kvantitativno sredstvo koje meri vladavinu prava u praksi“.\n„Indeks meri vladavinu prava u celom svetu na osnovu iskustava i percepcije javnosti i stručnjaka u zemlji“, navodi se u izveštaju.


Teniska reprezentacija Srbije doputovala je u Uzbekistan, gde će krajem nedelje protiv domaće ekipe igrati meč Dejvis kupa po novom formatu.\nSrpski tim u sastavu Dušan Lajović, Laslo Đere, Filip Krajinović, Nikola Milojević i Viktor Troicki odradio je prvi trening u Taškentu u Sportskom centru Saksovat na brzoj podlozi (Rebound Ace) pod budnim okom selektora Nenada Zimonjića.\n"Posle dugog i napornog puta uspeli smo da dobro treniramo. Više je to bio dan adaptacije, zato što imamo i četiri sata vremenske razlike u odnosu na beogradsko vreme i ovde je nadmorska visina oko 450 metara, tako da se igrači prilagođavaju uslovima. Verujem da ćemo do početka meča biti maksimalno spremni", istakao je Zimonjić.\nDuel u Taškentu, prvi po novom formatu Dejvis kupa, igraće se u petak i subotu, za razliku od dosadašnjeg takmičenja kada se igralo tri dana. Prvi dan igraju se dva singl meča na dva dobijena seta, u subotu je na programu prvo dubl, a zatim još dva meča u pojedinačnoj konkurenciji.\nSrpska ekipa boriće se za plasman na završni turnir koji će biti organizovan u novembru u Madridu.


Humanitarna svirka (Foto Kim)\nŽiva muzika, di-džej i kokteli u centru Gračanice. Sve je izgledalo kao dnevna žurka. Međutim, povod za ovo skromno okupljanje nije bila zabava već humanitarna akcija. Omladinski savet Gračanice došao je na ideju da na ovakav način pokrene stanovništvo da što pre i što više novca prikupi za lečenje male Magdalene Nedeljković iz Kosovske Mitrovice.\n„Stanje je alarmantno, ona ima preko 30 epi napada dnevno i to je zabrinjavajuće. Ovo je drugi deo akcije koju na moju inicijativu, a uz pomoć svih dobrih ljudi uspevamo da odradimo. Prvi deo je bio najava da ću obrijati bradu kada se sakupi novac za njeno lečenje, a drugi deo prodajemo koktele, skupljamo bakšiš i sve to ide za malu Magdalenu“, rekao je predsednik Omladinskog saveta Dušan Borisavljević.\nDok je Libero bend izvodio popularnu muziku, ispred Omladinskog centra su se pripemali bezalkoholni kokteli.\n„Došao sam, jer niko od nas nema previše para i ne može da da koliko treba, ali ukoliko bi svako dao ono što zna i najbolje ume, verujem da bi se novac jako brzo sakupio. Moja profesija su kokteli i došli smo na ideju da pokažemo ljudima da nije sve do novca, nego do onoga gde ih trošiš, kako i zbog čega“, kazao je barmen Stefan Milić iz kafića Dorijan Grej.\nSvoj doprinos humanitarnoj akciji za Magdalenu Nedeljković dao je i predsednik opštine Gračanica Srđan Popović koji je posetio ovaj štand i donirao novac.\n„Drago mi je da meštani opštine Gracanica pokazuju solidarnost i ja kao i službenici opštine redovno učestvujemo na humanitranim bazarima“, rekao je Popović.\nMagdalena Nedeljković iz Kosovske Mitrovice boluje od tuberozne skleroze i za njeno lečenje na klinici u Hjustonu u SAD potrebno je 250.000 evra.\nSvi koji žele da pomognu Magdaleni Nedeljković to mogu učitini uplatom na sledeće žiro račune:\nSWIFT/BIC: DBDBRSBG ili slanjem SMS poruke sa tekstom 933 na 3030.


Naslovne strane za sredu, 2. jun 2021. godine\nBeta 2. juna 2021. 08:00\nBeogradski listovi na naslovnim stranama izdanja za sredu, 2. jun, pišu o imunizaciji na korona virus, putovanjima za vreme pandemije, stanju privrede i drugim temama.\nALO – O ministarki energetike i rudarstva Zorani Mihajlović, list piše: „Zorana oterala pola kabineta“. Pomoć države onima koji su se vakicnisali protiv korona virusa: „Za 3.000 dinara već prvog dana pola miliona prijava“.\nBLIC – „Gde sve možemo da putujemo uz vakcinu ili PCR test“, o putovanjima u vreme pandemije korona virusa. „Lažna doktorka unakazila 11 žena“, o uhapšenoj nadrilekarki.\nVEČERNJE NOVOSTI – „Samo u 15 gradova pola vakcinisanih“, o procesu imunizacije na korona virus u Srbiji. „Plazma penom unakazila 11 žena umesto da ih podmladi“, o uhapšenoj nadrilekarki iz „estetskog studija“.\nDANAS – „Veliki rast došao zbog velikog pada“, o ekonomskim statističkim pokazateljima Srbije. „Zagroka Dolovac po meri politike“, o republičkoj javnoj tužiteljki koja je jedina kandidatkinja za naredni mandat.\nINFORMER – O hapšenju nadrilekarke Olgice Marković: „Uhapšena doktorka iz pakla“. List piše o pojavi novog virusa: „Iz Kine preti novi ptičiji grip, strahuje se da je kao korona“.\nKURIR – „Država započela ozbiljan obračun s nadrilekarima“. O dolasku zamenika pomoćnika američkog državnog sekretara Metju Palmera u Beograd, list piše: „Palmer: SAD očekuju da Srbija prizna Kosovo“.\nPOLITIKA – „Na izbore izlazimo u najjačoj formaciji“, intervju sa novim potpredsednikom Srpske napredne stranke Aleksandrom Šapićem. „Ostajemo teatar jakog savremenog izraza“, intervju s direktorom Beogradskog dramskog pozorišta Jugom Radivojevićem.\nSRPSKI TELEGRAF – List piše: „Putinova tajna operacija u Srbiji“. Detaljan vodič kroz odlazak na more „Evo koji papiri su vam potrebni“, navodi list.


RTCG - Radio Televizija Crne Gore - Nacionalni javni servis :: Društvo :: Razlike nijesu prepreka za razvojne projekte\nSIMOVIĆ U BERANAMA 26. 07. 2018. 11:43 >> 11:28 0\nRazlike nijesu prepreka za razvojne projekte\nPolitičke razlike nijesu i neće biti prepreka za realizaciju projekata za razvoj opštine Berane i dobro svih građana te opštine, ocijenio je potpredsjednik Vlade i ministar poljoprivrede i ruralnog razvoja, Milutin Simović.\nPrilikom radne posjete Beranama, u okviru prakse direktne komunikacije sa lokalnim samoupravama, Simović je razgovarao sa predsjednikom Opštine Berane, Dragoslavom Šćekićem.\nKako je saopšteno iz Ministarstva poljoprivrede, to je bila prilika da se razgovara o realizaciji razvojnih projekata kojima će se, uz podršku Vlade, održivo valorizovati potencijali Berana.\n"Istaknuta je potreba partnerskih aktivnosti u cilju kreiranja povoljnog poslovnog ambijenta i podsticanja preduzetničkih inicijativa, što će doprinijeti otvaranju i razvoju proizvođačkih pogona, prije svega u oblastima prerađivačke industrije, poljoprivrede, energetike, drvne industrije i turizma", navodi se u saopštenju.\nSimović je, kako se dodaje, ukazao da Vlada veoma intenzivno radi na pripremi čitavog seta zakona koji će doprinijeti boljoj poziciji lokalnih javnih finansija, otklanjanju već odavno uočenih barijera u realizaciji projekata koji doprinose ostvarenju javnog interesa, uspostavljanju jasno definisanih mehanizama privatno-javnog partnerstva i preispitivanju brojnih administrativnih taksi.\n"Cilj svih ovih promjena je stvaranje uslova za ubrzani rast ekonomije i brže otvaranje većeg broja novih radnih mjesta", kazao je Simović.\n"Šćekić je istakao da Berane imaju značajne potencijale u oblasti poljoprivrede, vodnih potencijala, šumarstva i drvne industrije, a koje treba intenzivnije valorizovati. U tom pravcu, kako je kazao, značajna je podrška Vlade", navodi se u saopštenju.\nOn je ocijenio da je potrebno i dalje snažno raditi na stvaranju i jačanju preduzetničkog duha kod stanovnika te opštine.\n"Šćekić je izrazio i očekivanje da će nastojanja Vlade da eliminiše administrativne i druge barijere za realizaciju projekata značajnih za razvoj lokalne ekonomije i kvalitetnije servisiranje potreba građana, donijeti novu perspektivu Beranama", kazali su iz ministarstva.\nSimović i Šćekić su obišli i proizvodni pogon u Beranama – „Agrolužac“, koji je korisnik bespovratne podrške Ministarstva poljoprivrede.\nMilutin Simović Berane Dragoslav Šćekić


Austrija ukida sve epidemiološke mjere 5. marta - mojKontakt portal - Radio Televizija Kontakt\nAustrija ukida sve epidemiološke mjere 5. marta\nAustrijski kancelar Karl Nehamer saopštio je danas da je odlučeno da se od 5. marta ukinu gotovo sve epidemiološke mjere i ograničenja uvedene zbog korone.\nNehamer je na konferenciji za štampu poslije sjednice Vlade sa guvernerima pokrajina i ekspertima kazao da je virus korona ekstremno fleksibilan, da se stalno mijenja, i zato je važno mijenjati mjere i brzo reagovati.\nNaveo je da je prije osam i po nedjelja došlo do promjene kad se pojavio omikron soj, da je nauci bilo potrebno da procijeni novu mutaciju, prije svega kako će se odraziti na građane i zdravstveni sistem.\n– Pošto smo uvijek govorili da ćemo zadržati mjere samo koliko to bude potrebno, na osnovu analize struke, moguće je postepeno vraćanje sloboda koje nam je oduzeo virus – kazao je Nehamer.\nDodao je da će od 19. februara usluge ugostiteljskih objekata, hotela, frizera…moći da koriste i nevakcinisane osobe uz obavezan negativni test, a da će jedino ostati obaveza nošenja maski u zatvorenom prostoru i ograničeno radno vrijeme ugostiteljskih objekata.\nTakođe, broj prisutnih na manifestacijama više neće biti ograničen.\nNehamer je upozorio da pandemija nije savladana, da korona ostaje dio naših života i da je zato odlučeno da se ostavi obaveza nošenja maski u supermarketima, apotekama, bankama, javnom prevozu.\nMinistar zdravlja Volfgang Mikštajn kazao je da je do sada vakcinisano 73 odsto građana sa dvije doze vakcine, da se mjere mogu prebaciti na “stend baj”, ali je naglasio da pandemija nije prošla.\n– Ne mogu obećati da neće biti potrebne nove mjere u budućnosti. Ali nećemo ostaviti mjere koje nisu potrebne – dodao je ministar.\nNajavio je da će se promijeniti režim ulaska u zemlju, pa će u Austriju moći da uđu svi koji su vakcinisani, preležali kovid 19 ili imaju negativan test.\nDodao je da od 5. marta više neće biti potreban “zeleni pasoš” unutar zemlje i najavio obavezu nošenja maski i testiranja u bolnicama i domovima za stare i njegu.\nŠto se besplatnog testiranja tiče istakao je da ova ponuda ostaje sigurno na snazi do kraja marta, a da će o tome razgovarati eksperti.\nKancelar Nehamer je podsjetio da je odluka Vlade preporuka, a da pokrajine mogu same odlučiti da li će zadržati neke mjere, te saopštio da je pokrajina Beč najavila da će zadržati mjere i da će dalje analizirati situaciju.\nInače, Beč je i do sada bio uzdržaniji u popuštanju mjera od ostatka Austrije, javlja Tanjug.\nU Srbiji 6.239 novozaraženih, 58 preminulih


Oskar i Teves pomjerili granice, samo PSŽ nije prespavao januar - Vijesti.me\nOskar i Teves pomjerili granice, samo PSŽ nije prespavao januar\nJanuara 2017. godine oboren je rekord u visini „zimskog“ transfera - za 60 miliona eura, kineski Šangaj je doveo Oskara iz Čelsija. Prethodni rekord držao je Fernando Tores, koji je 2011. godine iz Liverpula prešao u Čelsi za 58,5 miliona\nZavršen je zimski prelazni rok, ne tako interesantan i uzbudljiv, kao neki prethodni.\nIpak, januara 2017. godine oboren je rekord u visini „zimskog“ transfera - za 60 miliona eura, kineski Šangaj je doveo Oskara iz Čelsija.\nPrethodni rekord držao je Fernando Tores, koji je 2011. godine iz Liverpula prešao u Čelsi za 58,5 miliona.\nKineski Tjanđin doveo je Karlosa Tevesa, koji je postao najbolje plaćeni fudbaler svih vremena sa godišnjom platom od 38,5 miliona eura.\nMeđu 10 najvećih transfera čak su četiri odradili kineski klubovi, a jedan „pravi“ Kinez našao se u top društvu - Čengdong Žang iz Pekinga je prešao u Hebei za nestvarnih 20,4 miliona.\nTaj podatak govori o kineskom finansijskom potencijalu, ali i činjenici da su veliki evropski klubovi prespavali januar - samo je Pari sen Žermen bio aktivan i raspoložen da potroši novac.\nU Pariz su stigli Julijan Draksler iz Volfsburga za 40 i Gonsalo Guedeš iz Benfike za 30 miliona eura.\nPriča januara bio je, ipak, Dmitri Paje, koji je iznenada zatražio odlazak iz Vest Hema, odbio da igra i trenira, da bi, nakon 20-ak dana natezanja, ispunio želju i vratio se u Francusku, u Olimpik Marsej.\nMančester siti je, takođe, dobio pojačanje, ali je dolazak Gabrijela Žezusa iz Korintijansa dogovoren još ljetos.\nDeset najvećih transfera u januaru 2017.\n1. Oskar iz Čelsija u Šangaj za 60 miliona eura\n2. Julijan Draksler iz Volfsburga u PSŽ za 40 miliona eura\n3. Gabrijel Žezus iz Korintijansa u Mančester siti za 32 miliona eura\n4. Gonsalo Guedeš iz Benfike u PSŽ za 30 miliona eura\n5. Dmitri Paje iz Vest Hema u Olimpik Marsej za 29,3 miliona eura\n6. Odion Igalo iz Votforda u Čangčun za 23,3 miliona eura\n7. Morgan Šnajderlin iz Mančester junajteda u Everton za 22,9 miliona eura\n8. Čengdong Ženg iz Pekinga u Hebei za 20,4 miliona eura\n9. Aksel Vicel iz Zenita u Tjanđin za 20 miliona eura\n10. Leonardo Pavoleti iz Đenove u Napoli za 18 miliona eura


Kim opet prkosi: Ispaljena nova raketa - Opcija\nSjeverna Koreja je potvrdila da je lansirala balističku raketu srednjeg dometa, javila je sjevernokorejska novinska agencija KCNA.\nU izvještaju se dodaje i da je to oružje sada spremno za vojnu akciju. KCNA ističe da je lider Sjeverne Koreje Kim Džong-Un nadgledao lansiranje rakete u nedjelju, kao i da je on “odobrio raspoređivanje ovog sistema oružja za akciju”, prenijela je agencija AFP.\nSavjet bezbjednosti Ujedinjenih nacija sastaće se u utorak iza zatvorenih vrata povodom najnovije raketne probe koju je Sjeverna Koreja izvela, a sjednica će biti održana na zahtjev SAD, Japana i Južne Koreje, javlja Rojters pozivajući se na neimenovane diplomate.\nSjeverna Koreja ispalila je balističku raketu u vode nadomak svoje istočne obale, što je druga raketna proba te zemlje u roku od samo nedjelju dana.\nJužna Koreja je saopštila da je najnoviji potez Pjongjanga pokopao nade nove liberalne vlade u Seulu u postizanje mira između dve susjedne zemlje.\nSavjet bezbjednosti UN je prvi put uveo sankcije Sjevernoj Koreji 2006. godine, a nakon toga je pooštravao mjere kao odgovor na pet nuklearnih proba i lansiranje dvije rakete dugog dometa Pjongjanga, koji prijeti i šestom nuklearnom probom.


NATO namerno pogoršava odnose sa Rusijom - 20.09.2016, Sputnik Srbija\nUčestale velike vojne vežbe na kopnu, moru i u vazduhu, gomilanje trupa na istočnom frontu u blizini ruskih granica i razmeštanje američke protivraketne odbrane... 20.09.2016, Sputnik Srbija\nanalize i mišljenja, komentari i analitika, zapad, žan bernar pinatel, nato\n© AFP 2021 / FRANCISCO LEONGPortugalski vojnici pri NATO snagama, na vojnoj vežbi\nUčestale velike vojne vežbe na kopnu, moru i u vazduhu, gomilanje trupa na istočnom frontu u blizini ruskih granica i razmeštanje američke protivraketne odbrane u zemljama Istočne Evrope, ukazuju na opasnu strategiju Severnoatlantske alijanse, na čelu sa Sjedinjenim Državama.\nOsim toga, ratoborna retorika zvaničnika Alijanse, potezi koje povlače i odluke donete u svetlu pogoršanja ukrajinske krize dodatno komplikuju i pogoršavaju situaciju u svetu.\nU Moskvi smatraju da zemlje NATO-a namerno pogoršavaju odnose sa Rusijom i odbijaju normalan dijalog, kako bi opravdali širenje svog vojnog prisustva na istočnom frontu.\nVučić: Nismo kupili ništa od Rusije, razvijamo svoju vojnu industriju\n18 Septembar 2016, 21:47\nRusija i Zapad su saglasni u oceni da se evropska bezbednost u poslednje vreme naglo pogoršala, ali strane imaju različita mišljenja oko toga šta je razlog toga.\nNatovci pozivaju na proširenje transparentnosti u saradnji i na reformu Bečkog dokumenta o Merama za jačanje poverenja i bezbednosti, koji je usvojen još 2011, a istovremeno se približavaju ruskim granicama, razvijaju vojnu infrastrukturu na teritoriji novih članica organizacije, razmeštaju trupe i američki PRO u Istočnoj Evropi, sprovode vojne vežbe i avionima patroliraju na ruskoj državnoj granici.\nSve to ozbiljno podriva poverenje ruske strane prema zemljama Severnoatlanske alijanse.\nOsim toga, zvaničnici NATO-a uporno govore o „odvraćanju“ Rusije, a zapravo time zastrašuju Rusiju.\nSve ovo je izneto i u izveštaju o odnosima između Rusije i NATO-a, koji je letos na razgovorima u Beču o vojnoj bezbednosti i kontroli naoružanja predstavio šef ruske delegacije Anton Mazur.\nRuski eksperti smatraju da je vojna aktivnost NATO-a samo delić celokupne slike i ističu da se Alijansa uporno trudi da spali sve mostove u odnosima sa Rusijom i u svim pravcima: dijalog o vojnim linijama je prekinut na inicijativu Brisela, protiv rukovodstva ruskog Ministarstva odbrane uvedene su nezakonite sankcije, a takođe svakodnevno pokušavaju i da diskredituju aktivnosti Oružanih snaga RF. Osim toga, članovi organizacije odbijaju da razmatraju temu kontrole konvencionalnog naoružanja u Evropi.\n„Tako nije bilo čak ni za vreme Hladnog rata“, smatraju u Moskvi.\nSa druge strane, Rusija ispunjava sve obaveze iz sporazuma iz 2011. godine, koji predviđa razmenu informacija o oružanim snagama, planovima odbrane i vojnim budžetima. Prema tom dokumentu, članice OEBS-a bi trebalo da obaveštavaju jedna drugu o određenim vrstama vojnih aktivnosti, pozivaju posmatrače i vrše inspekcije…\nMoskva upravo to u potpunosti i čini — ona poziva inspektore OEBS-a, dozvoljava kontrolne letove iznad svoje teritorije, obaveštava o vojnim vežbama, sprovodi posebne brifinge za vojne atašee NATO zemalja.\nAmerika će tek pritisnuti Evropu (foto)\n19 Septembar 2016, 08:03\nMeđutim, neke članice NATO-a (Poljska i Turska) i njihovi bliski partneri (Gruzija i Ukrajina) ne daju Rusiji informacije o vojnim aktivnostima na svojoj teritoriji.\nTako je Gruzija pod izgovorom koji nema nikakve veze sa Sporazumom o otvorenom nebu zatvorila svoj vazdušni prostor za posmatračke letove u kojima učestvuje Rusija. Ukrajina već dve godine održava na svojoj teritoriji vojne aktivnosti u kojima učestvuje do 90.000 ljudi i ogromna količina tehnike, a pri tome ne dostavlja izveštaje predviđene Bečkim dokumentom i ne poziva posmatrače u taj region.\n„Ispada da su zemlje NATO-a i njihovi najbliži partneri omalovažili i devalvirali značaj mehanizama Mera za jačanje poverenja i bezbednosti. Samim tim postavlja se pitanje — zašto bi ih uopšte trebalo reformisati“, istakao je Mazur.\nU Rusiji smatraju da modernizacija Bečkog dokumenta, koju je predložio NATO, nema ni najmanjeg smisla, jer se krivicom Brisela taj sporazum ionako ne ispunjava, a tehničke izmene će još više „paralizovati“ njegovu primenu, s obzirom na to da će biti potrebni meseci da bi se obavile sve procedure.\n„Ponekad slušamo o tome kako su dodatne Mere za jačanje poverenja i bezbednosti potrebne za sprečavanje slučajnih sukoba između snaga Rusije i NATO zemalja. Međutim, postoji mnogo jednostavniji način za realizaciju tog cilja — dovoljno je samo udaljiti vojsku i tehniku Alijanse od naših granica. Za stvaranje uslova za razgovor o Merama za jačanje poverenja i bezbednosti, Alijansa bi trebalo da prekine jačanje aktivnosti na istočnom frontu“, rekao je Mazur.\nČak i zapadni eksperti ističu da je projekat Severnoatlantske alijanse potreban Vašingtonu, ali ne i Evropi. Evropljanima je daleko korisnije da sarađuju sa Rusijom, ali Vašington to ne može da dopusti, i zato koristi NATO kao politički mehanizam za jačanje konflikta između Rusije i Evrope.\nNeki zapadni analitičari podsećaju da američki generali nazivaju Rusiju neprijateljem i naređuju Evropi da odgovori na „vojnu pretnju“, ali smatraju da bi Evropa trebalo da preispita takvu politiku.\nFrancuski general, stručnjak za geopolitiku i ekonomsku bezbednost Žan-Bernar Pinatel govorio je o tome da postojanje NATO-a ide naruku samo SAD.\n5 Septembar 2016, 19:25\n„Postojanje NATO-a u sadašnjem obliku i širenje Alijanse na Istok odgovara, pre svega, Sjedinjenim Državama, koje žele da održe distancu između Rusije i Evrope“, smatra Pinatel.\nDa je Rusija postala saveznik evropskih zemalja devedesetih godina, ta superalijansa bi bila ozbiljna konkurencija SAD i osporila bi njihovu globalnu nadmoć koju su dobile nakon raspada Sovjetskog Saveza, uveren je on.\nPrema mišljenju Pinatela, pretnja od islamizma ponovo je otvorila diskusiju o globalnom liderstvu. Nedavni tragični događaji u Evropi pokazuju Francuzima i drugim saveznicima SAD u NATO-u da ova alijansa nikako ne pomaže Evropljanima da se bore protiv terorističke pretnje.\nPrema njegovom mišljenju, savez sa Rusijom i Turskom pomogao bi Evropi da pobedi islamizam.\n„Želja SAD da vrate Evropu u atmosferu Hladnog rata realizuje se preko NATO-a i služi interesima Amerikanaca, kao i nedelotvornih i korumpiranih evropskih lidera“, istakao je Pinatel.\nNeki zapadni eksperti takođe predviđaju da je, posle „bregzita“ i izlaska Velike Britanije iz EU, moguć i raspad NATO-a. Ako u Velikoj Britaniji i drugde u Evropi dođe do pogoršanja ekonomske krize, građani neće pristati na vojne rashode kakvi su dosad bili. To bi, zauzvrat, moglo da liši NATO mogućnosti da „obuzdava“ Rusiju na istočnom frontu.\nŽan Bernar Pinatel


ČUDA SE IPAK RIJETKO DEŠAVAJU SAD Prejake, košarkašice će igrati za bronzu – Sport News Magazin\nNASLOVNA/KOŠARKA/ČUDA SE IPAK RIJETKO DEŠAVAJU SAD Prejake, košarkašice će igrati za bronzu\nČUDA SE IPAK RIJETKO DEŠAVAJU SAD Prejake, košarkašice će igrati za bronzu\nNa poluvremenu je bilo 41:23 i to je najmanji broj poena koje su Amerikanke dale na Olimpijskim igrama u Tokiju. Tim SAD je kasnije kontrolisao rezultat, imao veliku prednost, a posljednju četvrtinu kao da su aktuelne šampionke igrale sa pola snage.\nMarina Maljković je takođe odmarala svoje najbolje igračice u želji da budu spremne za meč za bronzu. Britni Grajner je imala 15 poena kod SAD, dok je Čelsi Grej ubacila 14. Kod Srbije je Ivon Anderson jedina bila dvocifrena i to sa 15 poena. Srbija je imala tek 30 odsto procenat šuta iz igre.\nNOVA MEDALJA ZA SRBIJU Prekovićeva u polufinalu karate turnira


Novi incident, na bilbordu sa slikom manastira Gračanica, osvanuo je natpis „Albanija UČK“ - Kancelarija za Kosovo i Metohiju, Vlada Republike Srbije\nNaslovna » Aktuelno » Vesti »Novi incident, na bilbordu sa slikom manastira Gračanica, osvanuo je natpis „Albanija UČK“\nSamo dan nakon što su albanski ekstremisti polomili barjak i ukrali zastavu Srpske pravoslavne crkve iz porte manastira Gračanica, a nekoliko sati kasnije na društvenim mrežama objavili skandalozan snimak palјenja iste, jutros se dogodio novi incident nadomak Gračanice.\nNa lokalnom putu Laplјe selo – Gračanica, na bilbordu sa slikom manastira Gračanica, osvanuo je natpis „Albanija UČK“.\nOva poruka izazvala je opravdanu uznemirenost među srpskim narodom čije se svetinje skrnave gotovo svakoga dana, a sada im se i na ovaj način šalјe nova pretnja.\nNema sumnje da svaki ovakav čin ima svoj potpis u Prištini, iz koje učestalo dolaze poruke o svojatanju srpske kulturne baštine i hramova SPC, kao i izjave mržnje i netrpelјivosti.\nA kolika je netrpelјivost Albanaca prema Srbima na Kosovu i Metohiji pokazuje i najnoviji primer iz Liplјana, kada je grupa huligana pokušala da spreči srpske mladiće da na sportskom igralištu postave koševe.\nAlbanci su u rukama nosili metalne šipke i provocirali incident, ali grupa srpskih mladića se ponela odgovorno i nije nasela na njihove provokacije. Samo dan ranije, zaplenjena su nova bezbednosna vrata iz stana Dragice Gašić.\nNema sumnje da Albanci, osim uništavanja srpskih i pravoslavnih simbola, palјenja trobojke SPC, skrnavlјenja crkava i manastira, sada prebrojavaju i krvna zrnca ulaznim vratiam i sportskim rekvizitima.\nSvi napadi, koji se sve intenzivnije dešavaju nad srpskim narodom na Kosmetu, praćeni su eksplozivnim izjavama nosioca vlasti u Prištini, i zabrinjava činjenica da niko od tamošnjih političara nije osudio nijedan incident, niti su izvršioci uhapšeni, a utihnuli su i predstavnici evropskih i svetskih organizacija, u čijem opisu posla jeste osiguranje mira, slobode i bezbednosti za srpski narod na KiM.


Za ceste raspoređeno 270 milijuna KM: Ove dionice su u izgradnji - Vrisak.info\nOvim sredstvima financirat će se izgradnja brze ceste Lašva - Nević polje u iznosu od 66.000.000 KM, zatim izgradnja ove ceste kroz poslovnu zonu Vitez u iznosu od 34.000.000 KM, kao i izgradnja južne obilaznice Mostara u iznosu od 7.000.000 KM.\nVlada FBiH usvojila je odluku o kapitalnim transferima javnim poduzećima – izgradnju autocesta i brzih cesta u iznosu od 270.000.000 KM utvrđenih proračunom, a odluka je objavljena u Službenim novinama.\nOvim sredstvima financirat će se izgradnja brze ceste Lašva – Nević polje u iznosu od 66.000.000 KM, zatim izgradnja ove ceste kroz poslovnu zonu Vitez u iznosu od 34.000.000 KM, kao i izgradnja južne obilaznice Mostara u iznosu od 7.000.000 KM, piše Klix.ba.\nTakođer, novac je predviđen za izgradnju brze ceste Prača – Goražde, LOT 1 tunel Hranjen, te projekt izgradnje i rješavanja spoja magistralnih cesta M6.1 i M17 i sanacija i rekonstrukcija magistralnih cesta u gradu Mostaru u iznosu od 13.000.000 KM.\nNadalje, predviđena je i izgradnja poddionica Šićki Brod – Đurđevik na trasi ceste Tuzla -Sarajevo u iznosu od 40.000.000 KM.


Zamenik gradonačelnika i član predsedništva SNS-a Goran Vesić istakao je da će moći blisko da sarađuje sa liderom SPAS-a Aleksandrom Šapićem ukoliko se Šapić pre ulaska u SNS nauči lepom ponašanju i nauči da su u toj stranci svi jedna porodica i svi sarađuju i sprovode politiku Aleksandra Vučića. On je na taj način odgovorio na opasku lidera SPAS "da ne vidi Vesića u svom timu za Beograd"\nVesić je naglasio da je na predsedništvu SNS-a glasao za predlog Vučića da SPAS bude deo "naprednjaka" iz dva razloga.\n-Prvo, glasao sam "za" zato što verujem Vučiću i njegovoj politici. Drugo, to sam učinio zato što smatram da SNS treba da bude otvorena za nove ljude bez obzira na to šta oni radili u prošlosti - ističe Vesić na TV "Pink".\nKako kaže, SNS je najveća stranka u novijoj istoriji Srbije još od Narodne radikalne stranke Nikole Pašića.\n-SNS na čelu sa Vučićem sprovodi korente društvene i ekonomske reforme za šta nam je potrebna najšira moguća podrška. Zato su svi novi ljudi dobrodošli - objašnjava zamenik gradonačelnika.\nFoto: Petar Dimitrijević, Goran Srdanov / RAS Srbija\nMeđutim, Vesić, kako kaže, ne može da veruje da je Šapić već počeo da kadrira u SNS-u iako još zvanično nije ušao u stranku.\n-Očekujem da se Šapić pre ulaska u SNS nauči lepom ponašanju. Očekujem da nauči da je SNS jedna velika porodica i da u SNS-u postoji samo jedan tim, a to je tim Aleksandra Vučića. U toj timu svi članovi i svi funkcioneri blisko sarađuju i sprovode politiku Aleksandra Vučića - apostrofirao je Vesić.\nZato će, kako kaže, moći da sarađuje sa Šapićem ako postane član SNS-a.\n-Ja ću moći blisko da sarađujem sa Šapićem ukoliko se, kao što sam rekao, pre ulaska u SNS-u nauči pravilima lepog ponašanja, solidarnosti, timskom radu i sprovođenju politike Aleksandra Vučića. Kada dolazite u neku porodicu onda usvajate pravila njenog ponašanja. SNS ne postoji zbog sebe već zbog Srbije - naglašava Vesić i dodaje da svi u SNS-u energiju usmeravaju ka protivnicima, a ne ka unutrastranačkim sukobima.\nBEOGRAD SE NE OSVAJA U "KRUGU DVOJKE" Ima li opozicija plan kako da pridobije glasače u opštinama na periferiji? "VESIĆA NE VIDIM KAO SVOGA SARADNIKA" Aleksandar Šapić za "Blic" o spajanju sa SNS, izborima, opoziciji: Sam ću birati ljude sa kojima podnosim odgovornost\nPodsećanja radi, lider SPAS-a Aleksandar Šapić istakao je u intervjuu za "Blic" da ukoliko postane gradonačelnik, Vesić neće biti zamenik gradonačelnika.\n- Ukoliko se nađem na bilo kom odgovornom mestu u državi nakon sledećih izbora, sam ću odabrati svoje najbliže saradnike i ljude s kojima ću podneti odgovornost za posao koji budem radio. Među njima ne vidim Gorana Vesića - rekao je Šapić za "Blic".\n"VEĆINA VIŠE NE POSTOJI" Mandić: Rešenje je nova vlada i premijer ili prelazna i novi izbori\n"U Crnoj Gori je na delu velika izdaja i u ovom trenutku u zemlji je i kriza vlade i kriza parlamenta", izjavio je danas jedan od lidera najuticajnijeg vladajućeg Demokratskog fronta Andrija Mandić, koji kao mogućnost izlaska iz trenutne situacije vidi ili formiranje nove vlade ili prelazne vlade i nove izbore.\nVučić sa Gruškom: Dogovoriti posetu predsednika Putina\nPredsednik Srbije Aleksandar Vučić razgovarao je danas sa zamenikom ministra inostranih poslova Rusije Aleksandrom Gruškom, sa kojim se saglasio da je svaka poseta ruskih zvaničnika potvrda visokog stepena međusobnog razumevanja i svedočanstvo dobre srpsko-ruske saradnje.\n"SPORAZUM ZA MANDATA BAJDENA I BORELJA" Kurti ne odustaje, Haradinaj njegov nastup u Briselu nazvao "POTPUNIM NEUSPEHOM"\nPremijer privremenih institucija u Prištini Aljbin Kurti izjavio je danas da bi sporazum sa Beogradom trebalo da bude gotov do kraja mandata američkog predsednika Džoa Bajdena i visokog predstavnika EU za spoljne poslove Đuzepa Borelja.\nGrčki hoteli spremni za srpske turiste, poslali dopis da je novac turista stigao na pravu adresu\nTERMINI, PROGRAM, CENE Vodič kroz muzičke festivale u Srbiji: Za neke učesnike na kapijama obavezno PCR testirananje\n(UŽIVO) ENGLESKA - ŠKOTSKA Gosti udaraju svim silama od starta, zatresla se stativa na "Vembliju"


Sreda, 23.09.2020 02:07\n05.08.2020 Vojkan Andrejić\nFudbalski klub Radnički ne želi da bude uvučen u ratove saopštenjima Crvene zvezde i Partizana koji su počeli već od prvog kola nove sezone. Već danima traje hajka i plasiranje poluistina o našem klubu na jednom portalu. Do danas se nismo oglašavali zbog ovih pokušaja manipulacija, ali imajući u vidu da se već danima ne prestaje sa napadima na Radnički odlučili smo da se ovaj put oglasimo.\nTakođe, prenose se izjave pojedinaca bez elementarne provere i predsednik Radničkog sa „zamrznutom“ funkcijom „proglašava“ za člana IO FSS. Imajući u vidu nepoznavanje osnovnih podataka pokazuje se da nisu bitni istina i činjenice, već klasično „pljuvanje“ bez ikakvog osnova. Osim navedenog, na istom portalu, sa istom tendencijom iznošenja neproverenih i netačnih podataka, u još jednom tekstu smo videli da kada god se spomenu sporni detalji sa utakmica Partizana ili Crvene zvezde, da se pojave neki samoprozvani stručnjaci, kao sto su to juče bili Raka Đurović i Miroslav Radoman ili danas izvesni Ognjen Koroman, koji pokušavaju da zamene teze tako da se Radnički označi kao glavni problem srpskog fudbala.


Jerkov: Još nema reakcije nadležnih organa na pretnje koje mi je uputio Šešelj | Autonomija\nJerkov: Još nema reakcije nadležnih organa na pretnje koje mi je uputio Šešelj\n"Tužilaštvo i policija svoj posao, umesto po zakonu, rade po diktatu režima Aleksandra Vučića"\nPoslanica Demokratske stranke (DS) Aleksandra Jerkov saopštila je danas da je dobila nedvosmislenu međunarodnu podršku zbog pretnji koje joj je uputio lider radikala Vojislav Šešelj, ali da je izostala reakcija nadležnih te da i dalje zahteva reakciju tužilaštva i MUP-a.\nJerkov je u pisanoj izjavi istakla da iako izuzetno značajna, međunarodna i domaća podrška koju je dobila ne može da zameni reakciju nadležnih pravosudnih organa koji već treći dan ne reaguju na otvorene pretnje koje su joj javno upućene.\n„Poražavajuća je činjenica da tužilaštvo i policija svoj posao, umesto po zakonu, očigledno rade po diktatu režima Aleksandra Vučića. Zbog toga više neću čekati da reaguju po službenoj dužnosti, nego ću sama preuzeti korake koji će omogućiti da oni koji javno prete odgovaraju pred zakonom“, napisala je poslanica DS.\nJerkov je navela da je podršku dobila od brojnih poslanika Evropskog parlamenta, nemačkog parlamenta, zvaničnica ženske organizacije Evropske partije socijaldemokrata, zatim dugogodišnjih saboraca iz regiona, aktivista i aktivistkinja iz zemlje i inostranstva.\n„Nedvosmislena podrška me ohrabruje i uverava da je naša obaveza da se pred nasiljem, pretnjama i mržnjom nikada ne smemo povlačiti, upravo zbog onih građana koji nemaju zaštitu javnosti i koji su se iz bilo kog razloga našli na putu onima koji ili pripadaju režimu ili imaju njegovu podršku“, navela je Jerkov.\nOna je dodala da je kao predsednica Komiteta za ljudska prava poslanika u Interparlamentarnoj uniji obavestila članove Komiteta da je već godinu dana u Skupštini Srbije i van nje izložena maltretiranju, pretnjama i nasilju od strane osuđenog ratnog zločinca, bez ikakve sankcije i uz opšte odobravanje onih koji vode Skupštinu Srbije, a u narednim danima će i zvanično podneti žalbu pred Komitetom kojim predsedavam.\nVojislav Šešelj uputio je 9.aprila pretnje putem društvene mreže Tviter napisavši: „Aleksandra Jerkov tvrdi da mi Aleksandar Vučić garantuje da mi neće faliti ni dlaka s glave. Ja Aleksandri Jerkov garantujem da će njoj nestati sve dlake sa glave, glava biti namazana katranom i nalepljena guščijim perjem. Da se jasno vidi kako izgleda glavna guska srpske politike“.


Izbori u Sarlandu prvi test za euforične rivale Merkelove\nBeta 24. marta 2017. 12:40\nKonzervativna partija nemačke kancelarke Angele Merkel suočiće se predstojećeg vikenda sa svojim centralno-levim rivalom na izborima u jednoj od najmanjih federalnih država Nemačke, što će biti svojevrsan test pred opšte izbore ove jeseni.\nNakon nekoliko godina loših rezultata, podrška Socijal-demokratskoj stranci počela je da raste nakon što su neočekivano izabrali Martina Šulca, bivšeg presednika evropskog parlamenta ali pridošlicu u nacionalnoj politici, da bude protiv kandidat Merkelovoj.\nIzbori u nedelju u Sarlandu, nekadašnjem rudarskom regionu na granici sa Francuskom, prvi su praktični test za ono što je postalo poznato kao „Šulcov efekat“ pred nacionalne parlamentarne izbore 24. septembra, na kojima će Merkelova pokušati da dodje do četvrtog mandata.\n„Trenutno na Šulca gledaju kao na nekoga ko ne dolazi iz političkog establišmenta Berlina, a to se smatra pozitivnim. Da li je to održivo, moraćemo da vidimo“, rekao je šef agencije za istraživanje javnog mnjenja Forsa Manfred Gelner.\nŠulc (61) fokusirao se na klasične, ali uglavnom neodredjene centralno-leve ciljeve rešavanja ekonomske nejednakosti u zemlji.\nOn ističe svoju prošlost, priču o tome kako nije završio školu, pa zatim dobio „drugu šansu“ nakon što su propali njegovi snovi o tome da će postati profesionalni fudbalski igrač, da bi zatim bio gradonačelnik malog grada.\n„Naš program biće zasnovan na poštenju, poštovanju i dostojanstvu“, rekao je u nedelju na euforičnom kongresu partije gde je jednoglasno izabran za lidera partije.\nPrema istraživanjima na nacionalnom nivou Socijaldemokrate koje su u januaru zaostajale za hrišćanskim demokratama Merkelove čak 17 poena, sada su skoro izjednačene sa najvećim konkurentima.\nDelovalo je kao da će partija Merkelove, koja je na vlasti u Sarlandu od 1999. godine, nastaviti da vodi tu federalnu državu još pet godina, ali nedavna istraživanja sugerišu da će konzervativna guvernerka Anegret Kramp-Karenbauer imati problema da se odbrani od „Šulcovog efekta“, uprkos popularnosti svoje lokalne vlade.


Na nedeljnim lokalnim izborima u Srbiji u većini opština građani Srbije će prvi put direktno birati gradonačelnike, odnosno predsednike opština.\nGradonačelnici se biraju po dvokružnom sistemu i imaće znatno veća ovlašćenja od sadašnjih predsednika skupština opština i gradova.\nFunkcija gradonačelnika po novom zakonu je izvršna, a opštinsko veće čiji sastav on predlaže, a bira ga lokalne skupština, je savetodavno telo.\nPredsednik opštine odnosno gradonačelnik, opštinsko ili gradsko veće i opštinska odnosno gradska uprava tri su, pored lokalne skupštine, najvažnija elementa lokalne vlasti.\nPredsednik opštine, po zakonu, predstavlja i zastupa opštinu, neposredno izvršava i stara se o izvršavanju akata skupštine opštine, predlaže akte koje donosi skupština i način rešavanja pitanja o kojima odlučuje skupština opštine i stara se o izvršavanju poslova.\nPredsednik opštine, odnosno gradonačelnik, usmerava i usklađuje rad opštinske uprave, predlaže postavljenje i razrešenje načelnika opštinske uprave, naredbodavac je za izvršenje budžeta i donosi pojedinačna akteaza koje je ovlašćen zakonom, statutom ili odlukom skupštine.\nOpštinsko veće je organ koji usklađuje ostvarivanje funkcija predsednika opštine i skupštine opštine i vrši kontrolno-nadzornu funkciju nad radom opštinske uprave.\nOpštinsko veće čini do 11 članova, koje, na predlog predsednika opštine, bira skupština opštine.\nOpštinsko veće, po zakonu, utvrđuje predlog odluke o budžetu opštine i vrši nadzor rada opštinske uprave, poništava ili ukida akta opštinske uprave koji nisu u saglasnosti sa zakonom ili opštinskim aktima.\nOpšstinskom upravom rukovodi načelnik koga bira skupština na predlog predsednika. Načelnik samostalno postavlja rukovodioce organizacionih jedinica uprave.\nOpštinska uprava, pored ostalog, priprema nacrte propisa i drugih akata koje donose skupština i predsednik, izvršava odluke i druge akte skupštine i predsednika i izvršava zakone i druge propise čije je izvršavanje povereno opštini.\nGradonačelnici i predsednici opšstina se biraju direktno, imaju velika ovlašćenja, pa je i za njihov opoziv potrebno direktno izjašnjavanje građana.\nPredlog za opoziv mogu podneti političke stranke ili grupa gradjana, ako pribave potpise najmanje 10 odsto birača.\nPredlog za opoziv može podneti i skupština opštine većinom glasova od ukupnog broja odbornika, kao i Vlada Srbije, ako oceni da se povereni poslovi ne obavljaju u skladu sa zakonom.\nO predlogu za opoziv izjašnjavaju se birači neposredno, tajnim glasanjem, i za opoziv je neophodno da se izjasni većina građana koji su izašli na glasanje.


Biljana Đorđević o poseti Lavrova Beogradu\nIvica Dačić je direktni kanal proruskog, tačnije proputinovskog uticaja u Srbiji. Znamo da ga je Putin odlikovao ordenom prijateljstva, tako da mi se čini da zbog toga i nije važno da li je na mestu predsednika Skupštine u tehničkom mandatu ili punom mandatu jer mislim da bi Sergej Lavrov želeo da se sastane sa njim svakako kao vid podrške – kaže za Danas Biljana Đorđević iz Ne davimo Beograd i prva na listi za budući saziv Skupštine Srbije iz koalicije „Moramo“\nOna je za Danas komentarisala izjavu Marije Zaharove, koja je demantujući predsednika Srbije, Aleksandra Vučića, da postoje određeni tehnički problem za realizaciju posete šefa ruske diplomatije Srbiji, 6. i 7. juna, navela da će se Lavrov, osim sa Vučićem i Nikolom Selakovićem, ministrom spoljnih poslova Srbije, sastati i sa Ivicom Dačićem, predsednikom srpskog parlamenta u tehničkom mandatu.\nPodsetimo i da je predsednik Srbije nedavno izjavio da nije siguran da za Dačića ima mesta u budućoj vladi Srbije.\n– Inače, i ministar Selaković je u tehničkom mandatu. Činjenica da nakon dva meseca mi i dalje nemamo završene izbore a kamoli konstituisan parlament ili formiranu vladu omogućava ovakve akrobacije. Mislim da je ovde u pitanju još nešto: mi zapravo ne znamo da li će se Lavrov zasigurno sastati sa Vučićem, jer ono što predsednik govori je nesigurno, kao i većina poruka koje šalje prethodnih meseci – da može biti i ovako i onako, ništa nije sigurno, sve je u nekim naznakama koje omogućavaju različite interpretacije jer se on i dalje bori za sve suženiji manevarski prostor – kaže Biljana Đorđević.\nČini mi se, dodaje ona, da će Vučič vagati do poslednjeg trenutka kako tu posetu organizovati u kontekstu izuzetno napete situacije, i da se možda sastanak sa Dačićem može posmatrati i u tom svetlu, kao zamenu za sastanak sa Vučićem.\nOriginalni naslov: Možda je Dačić zamena Lavrovu za susret sa Vučićem u Beogradu: Biljana Đorđević o poseti šefa ruske diplomatije


Ja sam deo Partizana: Pecarski za sajt Evrolige: Igram s uzorom Veličkovićem, otac mi mnogo pomaže u unapređivanju igre\nPecarski za sajt Evrolige: Igram s uzorom Veličkovićem, otac mi mnogo pomaže u unapređivanju igre\nMladi košarkaš Partizana postizao je 18 poena i imao osam skokova u proseku na kvalifikacionom juniorskom turniru Evrolige održanom u Beogradu\nMarko Pecarski je ovih dana baš u žiži javnosti. Potpisao je juče ugovor na četiri godine s Partizanom, prvi profesionalni u karijeri, a malo pre toga učestvovao je sa juniorima Partizana na kvalifikacionom juniorskom turniru Evrolige i stigao do finala gde je Zvezda bila bolja sa 90:59.\nPecarski je postao prvi igrač koji je igrao na pet pomenutih turnira Evrolige i zato je "zaradio" priliku da odgovara na pitanja u intervjuu koji je izašao na sajtu najjačeg evropskog takmičenja.\nPrvo pitanje se ticalo uzora koje je Pecarski imao.\n"Najveći broj mojih uzora dolazi iz Partizana, zato što sam ceo svoj život veliki navijač Partizana. Jedan od mojih uzora je i Novica Veličković, koji mi je sada saigrač. Tako da mi to mnogo znači", rekao je Pecarski.\nMladi centar Partizana je veoma zadovoljan zbog potpisivanja četvorogodišnjeg ugovora s crno-belima.\n"Srećan sam i ponosan zbog svog prvog profesionalnog ugovora. Nastaviću da se razvijam i činim napredak na svim poljima u Partizanu. Opravdaću poverenje koje mi je ukazano".\nMarko je sin Miroslava Pecarskog, koji je 1989. godine osvojio Kup Koraća, a bio je i prvak Evrolige 1996. godine.\n"Otac mi mnogo pomaže u karijeri zato što je prošao kroz sve što ja treba da prođem. Razgovaram sa njim i može da mi pomogne u teškim momentima. Govori mi veoma važne stvari i to mi pomaže da se razvijam. Zna šta treba da radim da bih dostigao najveći nivo".\nVeć je igrao na pet ANGT turnira, ali ovaj poslednji u Beogradu mu je poseban.\n"Bilo je to posebno za mene zato što sam igrao u svom gradu, ali ću uvek imati loš osećaj zato što nismo osvojili taj turnir".\nOvaj 208 centimetara visok centar je postao prvi igrač koji se pojavio na ANGT juniorskim turnirima u pet različtih godina. Do sada su Samba Ndiaje i Nikola Žižić imali po četiri nastupa.\n"Sjajna je stvar što sam postao prvi igrač kome je to pošlo za rukom. Bilo je zadovoljstvo igrati svaki put u takvom prvenstvu. Svaki put je bilo novo iskustvo".\nImaće možda šansu Pecarski da igra i na završnom turniru Evrolige za juniore ukoliko Partizan dobije posebnu pozivnicu za učešće.\n"Možda ćemo dobiti vajld kard, možda ne. To nije nešto o čemu treba da razmišljamo. Bilo bi dosta bolje da smo zaslužili to mesto na terenu. Ali bilo bi lepo igrati na tom turniru u svom gradu", rekao je Pecarski.